text:
ORANJESTAD,Aruba
Diabierna ultimo Aruba One Happy Island Lions a haci donacion di productonan na un total di 8 instancia e.o. Fundacion Pa Nos Comunidad, Fundacion Oasis of Love, Imelda Hof, Stichting Algemene Bejaarden Aruba, Stichting Hope, Fundacion Juan Pablo Duarte y varios famia den necesidad. Nos pais igual cu mundo henter ta pasando den un situacion dificil pa motibo di COVID-19 y e consequencianan cu esaki ta trece cune. Donacion di pakete di cuminda na esnan den necesidad ta un di e programanan di servicio humanitario di Lions Club Internacional pa asina yuda combati hamber. Como organisacion nos kier contribui pa miembronan di comunidad tin acceso na alimentacion. E donacion haci na e diferente instancianan aki lo wordo entrega na famianan den necesidad. Aruba One Happy Island Lions Club cu e obra aki ta duna di nos parti pa asina yuda famianan cu ta den necesidad urgente. E donacionnan aki por wordo realiza danki na un contribucion special y cooperacion cu e organisacion a ricibi pa cual den nomber di Aruba One Happy Island Lions Club y tur e famianan nos ta gradici pa e bunita gesto aki. E atardi aki tambe como muestra di aprecio Aruba One Happy Island Lions Club a haci uso di e oportunidad pa treat miembronan di Cuerpo Policial cu dushi koekinan. E organisacion di Leonnan den servicio na comunidad ta gradici y reconoce e trabao y esfuersonan haci di tur sector den nos comunidad, publico, priva y como tambe tur organisacion no-gubernamental y boluntarionan cu ta dunando un man pa asina alivia famianan cu ta pasando den un situacion hopi dificil. Danki y cu hunto nos keda demostra e solidarismo y empatia pa esnan cu mas mester di dje den nos comunidad den e periodo dificil aki.


c: text/html

text:
Pa 12:54 di marduga , Presidente di Merca Donald Trump, a confirma via su cuenta di Twitter cu tanto e como su casa Melania, a sali positivo pa Covid-19. Den su anuncio e presidente a anuncia cu nan lo pasa door di esaki hunto. E prome anuncio a sali den oranan mas trempan via Bloomberg pero no a keda confirma pa Cas Blanco te cu e anuncio di Presidente Donald Trump su mes.
Bloomberg, den su prome reportahe a bisa cu e desaroyo aki a bin despues cu Trump a bin den contacto directo cu un di su top conseheronan cu ta Hope Hicks, kende a sali positivo dia prome di October, 2020 pa Covid-19. Esaki a causa cu mesora a test e presidente y su casa, kende awor a resulta di a sali positivo. Hicks a viaha diamars ultimo cu Trump den Air Force One pa atende e debate presidencial contra Joe Biden na Cleveland, Ohio. Tambe el a compaña Trump pa un trip na Minnesota pa un encuentro grandi cu sostenderonan eynan.
Mientras awor e noticia aki ta confirma, preguntanan ta keda riba con por ta posibel cu Donald Trump, cu tabata den contacto cu Hicks, kende su resultado tabata conoci pa un grupo na cas blanco, toch a sigui cu su schedule diahuebs ainda atendiendo un fundraiser na New Jersey. Na ki momento e presidente tabata sa di e resultado aki prome cu a sigui cu normalidad cu su eventonan ta algun di e preguntanan cu awor ta den debate y considera como un posibel kiebro den seguridad pa cas blanco. Apenas algun ora prome cu Trump a haya su cu e ta positivo, el a bisa un audiencia virtual cu e pandemia tabata yegando su final.
Den e prome debate presidencial, contario manera hopi otronan prome, a bin cu e regla pa e candidatonan no duna otro man, pa prome biaha debi na e pandemia di Covid-19. E diagnostico aki ta equivalente y constata como un menasa na e salud di un presidente Mericano den funcion desde hopi decada, por lo menos, desde tiroteo contra Presidente Ronald Reagan na 1981.
Un transishon temporal di poder ta posibel segun e amienda 25 di e constitucion Mericano, cual a keda estableci desde e asesinato di John F Kennedy. Esaki a keda uza varios biaha caba, por ehempel, ora un presidente Mericano den funcion mester a bay bou di anestesia debi na proceduranan medico. Te awor no tin indicacion cu Trump ta prepara pa uza e amienda aki cu lo duna Vice Presidente Mike Pence, e maneho di e pais bou di su mando. Si pa un motibo of otro Pence no por asumi e mando, e siguiente den linea pa asumi esaki lo ta e House Speaker, den e caso aki, Democratic House Speaker Nancy Pelosi.
“Mi tin e seguridad cu e Presidente por sigui cu su funcionnan sin interupcion mientras e ta recupera” ta loke e dokter di Trump, dr. Conley a pone den un memo.

robotstxt: allowed

filter: keep


text:
November ta conoci pa ta e luna unda ta duna mas atencion y contenido na loke ta encera Derecho di Mucha na Aruba. P’esey mes e team dinamico di Codigo di Proteccion di Aruba; Sue Ann Ras, Coordinador Nacional CdP y kwartiermaker Departamento di Mucha y Hoben; Jullie-Ann Thode, lider di proyecto Enseñansa; Laura Rumahloine, lider di proyecto Salubridad y Efraim Suurendonk, lider di proyecto Social y Centronan di Cuido, a prepara un programa relevante y al caso relaciona cu e trayecto di Codigo di Proteccion na Aruba.
For di 2019 Gobierno di Aruba a cuminsa na desaroya e implementacion di Codigo di Proteccion y e iniciativa aki tabata parti di e Sociaal Crisis Plan. A traha un structura di trayecto cu e 4 ministerionan: Salubridad – Social – Husticia y Enseñansa y a traha riba un mihor colaboracion, structura y ehecucion di e casonan cu Bureau Sostenemi, como nos Advies en Meldpunt Kindermishandeling (AMK). Den cuadro di esaki a pidi UNICEF NL pa brinda sosten tecnico den fortalece y crea un “kind beschermingssysteem”na Aruba.
Na comienso di 2021 a bin cu contacto entre gobierno di Corsou, SOAW y UNICEF NL cu e mesun pregunta, pues pa nan tambe haya sosten tecnico, pa inicia nan trayecto di implementacion y desaroyo di un Codigo di Proteccion. Corsou a inicia e trayecto, adoptando e nomber cu Aruba a scoge, esta Codigo di Proteccion y no Meldcode, mirando e tremendo acogida positivo cu esaki a haya den region y Hulanda.
Dia 2 di november 2022 e team di Codigo di Proteccio Aruba a ricibi bishita di trabou di e delegacion di e team ‘Kodigo di Protekshon Korsou’, cu tabata consisti di: Sra. Miosotis Yearwood, Ministerio SOAW; Sra. Corinne Molis, Ministerio SOAW; Sra. Elly Hellings, landelijk coordinator “Kodigo di Protekshon”; Sra. Indra Melfor, Ministerio OWSC; Sr. Carlos Brazil, Ministerio OWSC; Sr. Erel Everitz, Ministerio SOAW; Sra. Naphtaly Boerleider, Ministerio GMN
E bishita laboral aki tabatin como meta:
Intercambia conocemento y experiencia di Aruba su trayecto y desaroyo di CdP;
“The do’s and don’t’s” y e experiencianan di e team di CdP di Aruba;
Elabora riba e planificacion y e posibilidadnan di sosten for di DMH pa Corsou den henter e proceso di desaroyo y implementacion na Corsou;
Comparti e informacionnan relevante relaciona cu e CdP su facetanan.
Den e parti di merdia por a conta cu participacion di algun Supervisor di Codigo for di diferente sector di Aruba, cu a brinda e delegacion di Corsou un bon splicacion di nan tarea como Supervisor di Codigo dentro di nan instancia/Departamento y kico mas lo sigui sosode den e proximo añanan. Tur esaki ta pa garantisa y salvaguardia un decreto nacional cu ta sumamente importante pa prevencion y bienestar general di nos muchanan na Aruba.
E team di Codigo di Proteccion ta sumamente contento y orguyoso cu nan logronan relaciona cu implementacion di CdP na Aruba. Y alabes ta sumamente satisfecho cu nos por a comparti e experiencia y conocemento cu e team di Corsou, cu ta inicia nan trayecto.


text:
Oranjestad: Despues di un eleccion sumamente importante pa pais Aruba diabierna ultimo, unda cu Partido si Pueblo Arubano AVP a logra obtene 7 asiento pa e siguiente gobernacion, a warda ansiosamente pa e votonan individual di cada un candidato. Sra…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Lider di Fraccion di POR, Dellanire Maduro, durante conferencia di prensa a comenta cu casi dos siman pasa a presenta e plan di prevencion for di Ministerio di Salud Publico den cual ta papia di e diferente maneranan cu por traha na un forma mas eficiente pa preveni enfermedadnan cronico. Entre esakinan por menciona diabetes y enfermedadnan cardiovascular, cual ta enfermedadnan cu ta predomina na Aruba.
A presenta diferente strategia, puntonan cu por traha riba dje pa fuera di educa por reenforsa e structuranan existente pa e informacion por yega mas facil na comunidad, pero tambe pa comunidad sa unda pa bay, kico pa haci y ki caminda pa cana pa no warda ora ta laat. Esaki pa evita cu e lo bay a costo di e calidad di bida di e persona, pero tambe a costo financiero di cada un di nos, pasobra nos tur ta aporta na AZV.
Relaciona cu esaki, na momento cu Dellanire a traha como consehero di Ministerio di Salud Publico, el a tuma e desafio di pensa riba un concepto di con por actua na un forma mas preventivo. Despues di a reuni cu diferente instancia a yega na e conclusion cu mester bin cu un manera pa evalua y reduci e riesgo pa comunidad cu ta padece di cierto enfermedadnan sigui crece.
Awo como representante di pueblo, e ta haci apelacion na Minister di Salubridad Publico pa conhuntamente cu Departamento di Salud Publico sigui desaroya e concepto aki, pasobra ainda tin varios punto cu mester atende cu nan.


text:
Emiti: Diahuebs, Oktober 06 : 3:00 PM
Valido: Diahuebs Oktober 06, 3:00 PM te Diasabra Oktober 08, 12:00 PM
Synopsis: Awacero di varios intensidad ainda ta wordo spera durante e periodo aki te kisas Diasabra 8 di Oktober, riba Aruba y cercania ora un ola tropical activo, cu awor ta Potential Tropical Cyclone nr. 13, cruza den nos region bayendo west. Desaroyo of no di e sistema aki, e lo trece un
chens halto pa awacero modera te pisa localmente cu por trece cantidadnan di 25 te 45 mm durante e periodo describi ei. Bientonan di 50 te 60 km/ora
por wordo spera den rafaga, durante awacero modera te pisa cu lamper y strena. Awacero modera te pisa por causa molester na cierto partinan.
Condicionan Maritimo:
Lama por bira bastante bruto te bruto principalmente na partinan di costa oost te noordwest
y lama temporalmente agita na parti zuid y partinan protehe. Un aviso pa boto chikito ta na
vigor pa especialmente partinan oost te noordwest di costa y tambe pa lama habri. Na operadornan
di boto chikito ta bai un advertencia pa no aventura cerca di areanan cu awacero of lamper cu strena.
Resumen:
• Spera 25 te 45 mm di awacero
• Un aviso pa boto chikito ta na vigor, especialmente pa partinan di costa oost te noordwest
y lama habri.
• Operadornan di boto chikito ta wordo suplica pa evita areanan di awacero y lamper cu strena.


text:
A sugerí ku ta utilisá Desde e liña di búskeda Di amor
Si Bo no a haña Den kaminda, riba e úniko Ku bo kier ta sera Semper Bo por primi di destinashonDi nobo servisio efektivo i Serio den e sitio ib Di its, ku no a Trese un gran kantidat di Persona di diferente parto, bieu I interes. Bishitá nos lugá, ib, sin Registro, pa balorá e cuestion Ta esnan ku no buska E felisidat. Sinembargo, e registro A duna Mas por na communication ku Esnan ku ta stima.
Bo por fásil pa siña Riba foto i ta wak Bo dato personal
Ta direct i communicatie, meskos Ku e liña di communicacion Den forma video.
a krea tur e kondishonnan Pa éksito di búskeda den E di dos mitar.


text:
Lamentabel e perdida material cu a tuma luga den oranan di marduga manece diamars. Un cas situa na Playa ( Brikstraat 17 ) completamente destrosa dor di un candela feroz.
Informacion cu a haya na sitio tabata indica cu un adicto ambulante lo a sali for di e cas na grito di susto pidiendo un persona den cercania pa yama 911.
Na prome instante tabata teme pa e bida di e habitante di e cas, cu ta un persona di edad pero afortunadamente por a tuma nota cu e lo tabata para na sitio ta wak con e candela tabata caba cu e cas por completo.
Autoridadnan mesora a cuminsa actua pa domina e candela y sigura cu demas cas den cercania no core risico di tambe coi candela. E destruccion ta total, e dak di e cas a bin abou y practicamente no a resta nada. Ainda no tin un indicacion kico lo tabata e causa di e candela of si tin un persona responsabel pa inicia esaki.


text:
E rol di e religion Cristian den gobernacion di pais Aruba, segun CURPA
Religion ta afecta nos comunidad den diferente forma. Hopi a tende di e principio di separacion di iglesia y estado. Pero e principio aki no ta preveni cu religion ta influencia gobernacion. Por ehempel, e influencia di normanan di religion ta visibel den nos leynan.
Tambe tin partidonan cu un ideologia Cristian. Partido CURPA (Cristianan Uni Reforzando e Potencial di Aruba) ta identifica su mes como un partido Cristian. ArenaPoliti.co a tuma contacto cu candidato di CURPA sr. Robert Anjie pa puntra ki rol e religion Cristian mester tin den gobernacion di nos pais, y cuanto espacio un gobierno mester duna pa e deseo y pensamento di ciudadanonan cu un otro religion of cu ta ateista.
Ki rol e religion Cristian mester tin den gobernacion di pais Aruba?
Robert Anjie: “Nos ta kere cu si tin gobernantenan cu di berdad tin temor di Dios e pais lo beneficia di esaki di contrario e lo no beneficia e pais. Tambe nos ta kere cu cualkier pais cu tin Dios central lo prospera manera mester ta y e plannan lo wordo ehecuta cu exito. Conserva e normanan y balornan Cristian den sociadad tambe ta importante. Aruba no ta na unda e ta awe si no ta pa nos hendenan di antes cu a sigui principionan Cristian y asina Aruba a florece y wordo bendiciona.”
Nos ta kere cu si tin gobernantenan cu di berdad tin temor di Dios e pais lo beneficia di esaki …”
Cuanto espacio un gobierno mester duna pa e deseo y pensamento di ciudadanonan cu un otro religion of cu ta ateista?
Robert Anjie: “Nos ta kere den seperacion di Iglesia y gobierno manera e intento ta y no loke hopi hende ta kere cu e ta. Seperacion di Iglesia y gobernacion ta significa cu ningun gobierno por impone un religion ariba un sociedad. Nos ta pro libertad di religion y cualkier hende por sigui e religion cu nan kier. Un ser humano tin e libertad di scohe su mes un rumbo y destino.”
Nos ta pro libertad di religion y cualkier hende por sigui e religion cu nan kier.”
ArenaPoliti.co a haci e mesun preguntanan na AVP, cual ta un partido cu ta identifica su mes cu e ideologia social Cristian. Klik aki pa lesa e contestanan di AVP.
Relevante: Rudy Lampe (ReD): E relacion entre Religion y Politica
Expresionnan haci den e articulo aki no necesariamente ta refleha opinion di ArenaPoliti.co


text:
200 presu ta hui for di prizòn na Brazil.
Despues di un rebelion den un prizon na Brasil sigur 200 presu a hui. Media na Brazil a informá ku e prizoneronan na Jardinópolis, un siudat na nort di Sao Paulo, a pega algun edifisio di e prizon na kandela. Den e kandela algun di e prizoneronan a pèrdè nan bida. Segun familiar di e prizoneronan e rebelion a kuminsá debí na e situashon malu den e prizòn. Brazil ta un di e paisnan ku e kantidat mas grandi di prizonero pa kada prizòn. E sèlnan mayoria bia ta demasiado yen i e kalidat di bida ta hopi malu. Entre tantu a detené algun prizonero bèk.


text:
Club
RCA vs Riverplate den “Derby di Capital”
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
Loke a pone un nubia scur riba henter e tratamento di e presupuesto den e dianan aki, tabata e parti di integridad, den sentido di caso Avestruz.
Den tur e debatenan, mas tanto e partido mas grandi di coalicion, esta partido MEP, durante tur e debatenan relaciona cu presupuesto tabata menciona integridad y tabata uza e caso Avestruz como ehempel. Pa cu esaki, lider di fraccion di RAIZ, Misha Raymond, a bisa cu e tambe ta sigui tur loke ta sali for di corte, pero e fraccion di RAIZ ta warda toch riba e veredicto, pa nan por duna un opinion riba henter e proceso. Pero cu e informacion cu ta bin dilanti, toch ta hopi alarmante. Ta trata di fondo – y tereno cu al final ta pertenece na pueblo.
Nos colega Mark Espinoza den un entrevista cu lider di fraccion di RAIZ, Misha a bisa cu Minister Arends, cual ta e minister encarga cu integridad den parlamento, durante cu e tabata den parlamento, tabata bezig cu e Good Corporate Governance y tambe cu e stakeholdernan pa haya nan input pa loke t’e ley aki.
Si el a enfatisa cu un ley no ta nifica cu e implementacion ta bay mesun facil. Pero ta bay pa cuanto atencion nan ta dedica na esaki.


text: MBO Boneiru i ROC Mondriaan na Hulnada, Den Haag ta traha huntu pa hasi e estudio di ICT na tur dos skol mas moderno i inovativo. Huntu ku e kompania di IT di Hulanda Cisco a logra instala tantu na ROC Mondiraan i MBO Boneiru varios lokal ku e ultimo avansenan den teknologia “ high tech “, kual ta pone ku studiantenan di e Hulanda i Boneiru, pero tambe e otro isla/paisnan den Karibe Hulandes por haña les na un nivel haltu, den real time virtual. Esaki a keda presenta durante di un rueda di prensa.


text:
Dialuna mainta minister di Husticia Rocco Tjon tabata na Brandweer Post na San Nicolas, pa anuncia inicio di un proyecto di renovacion.
“Ta un proyecto grandi, caminda cu ta bay inverti 1.6 miyon Florin pa percura pa e Brandweer Post aki worde renova por completo”.
Lo tene cuenta tambe cu e parti di electricidad y un sistema avanza di camara, pa garantiza seguridad tambe di tur esnan cu ta emplea akinan, segun e mandatario, kende a indica tambe cu e rol luiken lo worde cambia.
“Practicamente esaki ta bay bira un Brandweer Post nobo. Mi kier a gradici D.O.W cu October aña pasa a percura pa e proyecto aki drenta un destaho, cu a worde gana pa Albo Aruba NV.”
Durante e proximo 120 dianan nos dilanti, e warda aki completo ta bay worde renova, unda cu aki 120 dia tur personal cu ta traha akinan por tin un warda completamente nobo, segun Tjon.
El a sigui bisa cu na inicio di e combersacionnan cu e sindicato di Brandweer y cu e management team, diferente punto di preocupacion a worde treci dilanti.
Ta trata di preocupacionnan pa loke ta material, circunstancianan di trabao (postnan) y tambe e posicion huridico di tur e personal.
Segun e minister, cada dos siman tin reunionnan tumando lugar di parti di ministerio di Husticia, Sindicato di Bombero (SINBA) y e management team, pa por duna atencion na tur e puntonan aki.
“December ultimo manera ta conoci nos a inverti 5 miyon Florin pa percura cu por adkiri diferente truck nobo pa Brandweer, mientras cu e parti di opleiding ta haya atencion, unda cu den April lo cuminza e opleiding pa Manschap B, cu ta uno cu tabata tin hopi importancia pa e personal.
Mi kier gradici e sindicato y e management team cu na un manera positivo y proactivo no solamente ta trece e problemanan pa dilanti, sino tambe ta trece e solucionnan pa di e forma ey for di nos ministerio nos por percura tambe pa esakinan worde ehecuta, segun Tjon.


text:
Kralendijk – Ta bira mas fásil pa habri un negoshi na Boneiru. Pronto lo por haña un pèrmit di establesimentu den 6 dia di trabou.
For di promé di yüli ta bira posibel pa hasi e petishon online. Ora hasi un petishon online e proseso ta dura ménos largu. Entidat Públiko Boneiru (EPB) huntu ku Kamara di Komersio ke kòrta e tempu pa trata un pèrmit, pa asin’ei yuda esnan ku kier kuminsá un negoshi.
Aworakí un persona mester warda 8 siman pa haña su pèrmit. Esaki por afektá kon lihé i fásil un hende por kuminsá ku su negoshi na Boneiru. Hasiendo e periodo akí mas kòrtiku ta algu ku sektor privá a boga p’e pa hopi aña.
Kita opstákulo
Diputado di desaroyo ekonómiko, Hennyson Thielman, a indiká ku gobièrnu di Boneiru a pone e vishon pa kita “opstákulo” for di prosesonan pa petishonnan por kana mas rápido i asina fasilitá nos komunidat ku un servisio moderno, simpel i rápido. Esaki tambe ta importante pa stimulá negoshi na Boneiru i pa fasilitá esun ku kier kuminsá un negoshi.


text:
A traha material di informashon pa habitante- i turistanan na Boneiru, Saba i Sint Eustatius tokante reglanan internashonal pa hasimentu di negoshi ku espesienan di bestia i mata ku ta biba den naturalesa i ku ta menasá ku ekstinshon (konosí tambe komo CITES Tratado). Dutch Caribbean Nature Alliance (DCNA) riba enkargo di ministerio di Agrikultura, Naturalesa i Kalidat di kuminda (LNV) a traha poster, bòrchi i foyeto den 4 idioma (hulandes, ingles, papiamentu i spañó). Antisipando riba e momentu ku por risibí turista atrobe, a pone e materialnan aki na aeropuerto- i den haf- i ofisina- di gobièrnu, kantor- di duana, organisashon- di maneho di parkenan di naturalesa, skol- di buseo i hotèlnan na Hulanda Karibense. Di e forma akí DCNA i LNV kier hasi e hendenan mas konsiente di e status protehá di mata i animalnan na Hulanda Karibense, manera orkidia- i koralnan i ku no mag di bai ku nan sin mas.
Konservashon di biodiversidat
E islanan di Hulanda Karibense tin un rikesa grandi na diversidat biológiko. Tin hopi espesie (espesienan endémiko) ku ta úniko pa un di e islanan i no ku ta aparesé na niun otro parti na mundu. CITES ta protehá kasi 200 espesie ku ta biba den naturalesa na Hulanda Karibense. Den esaki ta inkluí tur turtuga di laman, yuana i para di presa i distinto orkidia, yatu, espesie di bayena, chucho i espesie di para. E koralnan ku e islanan ta konosí pe, bibu òf morto, tambe ta protehá pa CITES i pues no mag bai ku nan (sin mas). Di akuerdo ku e reglanan di CITES por tin regla- i medidanan lokal mas estrikto tambe na vigor pa konservashon di e biodiversidat.
Kiko esaki ta nifiká den práktika?
Ta prohibí pa eksportá òf bai un otro pais – tambe di Hulanda Karibense pa Hulanda i vice versa – ku espesienan bibu òf morto ku ta riba e lista di CITES, sin un pèrmit di CITES. E reglanan ta konta tambe ora kier trese espesie- òf artefaktonan komo regalo òf pa propio uzo. Por pensa aki riba entre otro orkidia-, yatu-, koral-, kabai- di laman, tribon-, yuana- i paranan. E reglanan ta konta tambe pa parti- òf produktonan trahá di e espesienan akí, manera produktonan di konsumo i artíkulonan eksótiko di kueru, eskulturanan di palu, hoyanan, instrumentonan di muzik i remedinan lokal. Den sierto kasonan eksportá òf bin ku sierto espesie- òf artefaktonan ta totalmente prohibí. Violashon di e reglanan akí por kondusí na but i/òf persekushon penal.
Chèk adelantá: e ta protehá?
No ta pasobra por kumpr’é òf pasobra a hañ’é benta abou òf den laman, esei kier men ku ta permití pa bai kuné òf biaha kuné. Den kaso ku tin duda si por bai ku un espesie (òf un parti òf un produkto trahá di e espesie akí), por tuma kontakto ku e outoridat di CITES lokal na Rijksdienst Caribisch Nederland (RCN), Duana, entidatnan públiko òf organisashonnan ku ta manehá áreanan di naturalesa protehá.
Kiko CITES ta?
CITES ta e tratado ku ta regulá i, si ta nesesario, prohibí negoshi internashonal di espesienan di animal i mata menasá ku ekstinshon, pa preservashon di e espesie den naturalesa. Na e momentunan akí mas di 37.000 espesie di animal i mata ta protehá bou di e tratado di CITES. Pa por hasi negoshi den e espesienan akí tin mester di un pèrmit di CITES òf hasimentu di negoshi ta kompletamente prohibí, pasobra e espesie ta menasá seriamente ku ekstinshon. E reglanan no ta konta solamente pa e mata- i animalnan konserní, pero tambe pa parti- òf produktonan di nan.
# # #
Chèk e informashon di CITES pa Hulanda Karibense online: https://www.dcbd.nl/document/cites-communication-materials-bes
Pa mas informashon tokante CITES:


text:
Stichting Parkietenbos ta pidi auxilio!
ORANJESTAD (AAN): Di diadomingo mainta habitantenan di barionan di Simeon Antonio, Parkietenbos y Wayaca kehando di e huma di Dump cu a drenta e barionan. Tin hendenan cu a sinti malo y mester a bandona e bario cu nan famia.
Stichting Parketienbos ta urgi Gobierno awor y tuma e pasonan necesario pa paga e candela cu ta causando cu huma ta drentando tur cas den e barionan menciona y cu ta yega cu holo malo te Oranjestad. Auxilio!, Auxilio!, esaki ta violando e derecho humano di hala rosea di aire limpi, ta ora pa cera y sanea e Dump, ta basta!
E potretnan cu Stichting Parkietenbos a manda ta saca diadomingo mainta, na momento cu e huma toxico tabata afecta e barionan. E habitantenan di barionan aki ta esnan mas afecta na Aruba, debi na e constante kimamento, siman pasa tabata e candela di tirenan cu a dura dos dia.
https://diario.aw/categories/noticia/general/habitantenan-ta-urgi-gobierno-pa-paga-e-candela-y-stop-huma-di-dump#sigProId0444549e69


text:
KURSO GRATIS PA ORGANISASHON SOSIETAL, BOLUNTARIO, AKTIVISTA I PERIODISTA.
Fecha: Djasabra, 26 di Februari 2022, 16:00 – 18:00 or.
Luga: Terramar Museum Bonaire.
Kua tipo di kontribushon bo ta hasiendo pa komunidat? Of kua problema persistente bo ta mira na Boneiru? Bo tin pregunta tokante kon gobiernu a atende ku un sierto asuntu, i bo no ta logra haña informashon korekto i kompleto?
Lei ta obliga gobiernu pa praktika transparensia den su trabou. Ora gobiernu no ofrese klaridat, echo i argumento konkreto pa ku su desishonan – of falta di desishon – lei ta duna tur siudadano, NGO, periodista i tur otro persona ku tin un interes den e asuntu un instrumento den man pa haña e kontesta ku bo mester.
E instrumento ta yama Lei di Transparensia di Gobernashon (Wet Openbaarheid van Bestuur BES).
Djasabra, 26 di Februari, Konsiliare ta organisá un evento gratis pa tur hende na Boneiru ku ta aktivo den komunidat i ku ke haña sa mas di e lei aki.
Por ta bo ta traha ku mucha, den arte i kultura, den prensa, of ku naturalesa i ambiente, kisas bo ta un hoben aktivo of bo ta siudadano miembro di un partido, of bo ta boluntario ku hende den nesesidat, of ta kualkier otro topiko bo ta enbolbi den dje: e seshon aki lo ekipabo ku informashon esensial.
E kurso ta gratis, i na Papiamentu. E evento lo sigui si tin almenos 10, i al maksimo 20 partisipante.
Sigui nos pagina riba Facebook pa mas detayes, of whatsapp mesora na 795.2500, of manda un email pa info@konsiliare.com pa bo inskribi.


text:
Alexandra van Huffelen, Secretario di Estado di Relacionnan den Reino y Digitalisacion for di 20 te cu 25 di november ta bishita Sint Maarten, Corsou, Aruba y Boneiro. Secretario di Estado ta papia cu mandatarionan y lo bishita e diferente proyectonan.
Asina e lo bishita e National Recovery Program Bureau y e informa su mes tocante e topico di landfill/ sitio di deposita sushi na Sint Maarten. Na Corsou, Secretario di Estado ta papia cu e representantenan di Climate Change Platform (Plataforma cambio di clima) y Profound, un organisacion Caribense relativamente jong den sector di IT. Tambe e lo tene un encuentro cu Caribbean Research and Management of Biodiversity (Carmabi) riba programa unda cu e lo hiba combersacion tocante e desaroyo di agricultura innovativo.
Na Corsou tambe representantenan di e paisnan y e otro islanan den e parti Caribense di Reino ta bini hunto pa hunto cu Secretario di Estado bay den combersacion tocante e historia di sclavitud. Nan ta papia e ora ey entre otro tocante con pa duna contenido na e aña conmemorativo di sclavitud den 2023.
Secretario di Estado na Aruba ta bishita e Archivo Nacional Aruba (ANA). E biahe ta clausura na Boneiro, caminda Secretario di Estado entre otro lo bishita esunnan perhudica dor di e molester di awa recien y lo haya splicacion di e situacion di e damnan.


text:
Nos Ambishon
Nos Metanan
For di 2010, Boneiru, Sint Eustatius i Saba (islanan BES) a bira munisipionan spesial di Reino Hulandes. Wereld Natuur Fonds (WWF-NL) ta enfoká riba metanan espesífiko di medio ambiente den Karibe Hulandes. Pa por logra un mundu bèrdè pa hende i naturalesa, nos ta traha huntu ku henter e ret di WWF. Tambe nos ta traha ku partnernan lokal di Aruba, Curaçao i St. Maarten pa por yega na solushonnan pa e retonan di konservashon ku tin den region. Hasiendo esaki, nos meta ta pa bira bèk e tendensia di e kaída mundial di biodiversidat pa 2030.
Nos ta kontribuí na esaki komo WWF-NL huntu ku partnernan lokal for di Karibe Hulandes ku e siguiente 2 metanan konkreto.
-
1
Mehorá salú, biodiversidat, i resiliensia di refnan di koral pa aña 2030.
-
2
Krea un refugio sigur pa espesienan emblemátiko di Karibe Hulandes, dor di protehá nan den henter e área di nan distribushon geográfiko.
Riba kiko nos ta enfoká?
Konservashon di naturalesa
Ademas di protehá animalnan i áreanan, tambe nos ta enfoká riba e rekuperashon i resiliensia di naturalesa. Nos ke protehá e límitenan ku nos planeta por manehá.
Pa por logra esaki, nos ke influensiá positivamente e maneho di partidonan importante den Karibe Hulandes i Hulanda.Read more
Konekshon
Nos ke move habitantenan, kompanianan, gobièrnunan i NGO’s huntu pa invertí tempu, konosementu, influensia i sèn den un komunidat sostenibel.
Pa esaki kana, nos ke krese ku un komunidat mas amplio i ku ta mas involví. Nos ke ta un organisashon ku tin liderazgo, ku ta habrí i ku ta inspirá.Read more
WWF Internashonal
Wereld Natuur Fonds (WWF-NL) ta enfoká riba metanan espesífiko di medio ambiente den Karibe Hulandes. WWF-NL ta forma parti di WWF Internashonal. WWF ta traha den mas ku 100 pais i ta involví den mas ku 3000 proyekto rònt mundu.
Pashon pa Naturalesa
Den dékadanan pasá, WWF a krese den un ret global di konservashonistanan, hendenan lokal, gobièrnunan, negoshinan, donantenan i boluntarionan. Personanan ku tin e mesun pashon pa naturalesa i ku ke protehá esaki. I huntu ta djòin e mesun mishon desafiante aki: traha den un mundu kaminda hende ta biba den harmonia ku naturalesa.
Ofisinanan Separá
E ret global di WWF ta konsistí di ofisinanan separá, kada un ku su mes direktiva i dirigente. WWF-International ku ta situá na Gland Suisa, ta e kordinadó di e ret i sekretariado. Akuerdonan tokante koperashon entre organisashonnan individual ta skibí den un akuerdo di e organisashon di ret. Por ehèmpel, tambe tin un kapítulo tokante e uso di e marka WWF (e logo di panda ku ta asina konosí).


text:
Na apertura di PBS-XEROX su evento ‘The Future of Work Global Tour’
ORANJESTAD – Diahuebs mainta, e titular di Asuntonan Economico y Comunicacion tabata invitado special den salon di Marriott durante apertura di e evento cu a reuni oradornan local e internacional riba e topico di innovacion. Den su palabra, Minister Arends a resalta e stapnan cu Aruba a tuma y e fundeshi cu a wordo estableci den e transicion di un economia convencional, pa uno mas amplio danki na tur potencial di e hermentnan digital disponibel.
Rednan digital y innovacion ta e aceleradornan di desaroyo, specificamente economico, social y medio ambiental. Como islanan, ta ainda mas imperativo pa no keda afo di e proceso y ta pesey Aruba a firma y adopta e Metanan Global di Desaroyo di Nacionnan Uni. Innovacion ta un di e metanan y Gabinete Mike Eman I y II a establece polisa y trece iniciativanan pertinente.
For di 2010, Gobierno di Aruba a inverti den e areanan di infrastructura y energia cu e meta pa impulsa economia, mehorando e pais na mesun momento. Cune, a busca pa sector priva capitalisa riba e oportunidadnan nobo den cuater sector primoridal cu ta industrianan creativo, logistica, tecnologia berde y exportacion di conocemento. E bentahanan di Aruba den esfuerso aki ta su locacion geografico, stabilidad como parti di Reino Hulandes, capacidad intelegual, infrastructura di telecomunicacion, idioma y cultura, structura atractivo pa startups y vision pa cu sostenibilidad.
“E perfil di e turista cu ta bishita nos a cambia, pero tambe su demanda y expectativanan. E aceleracion causa pa innovacion ta trece oportunidadnan infinito. Digitalisacion ta cambiando nos economia y innovacion ta e clave pa sobrevivi,” asina Minister Arends a expresa. “Dor di involucra, capacita y habilita nos hendenan, nos por afecta avancenan comercial y cambio.”
Minister Arends ta di opinion cu innovacion te ainda ta un potencial cu no a caba di explota riba nos isla apesar di a gana recientemente un premio como ‘Destinacion Mas Innovativo’. Alcansa e obhetivonan menciona lo permiti Aruba yega na metanan economico, haciendo negoshi mas eficiente, mehora e competitividad di e isla y contribui grandemente na e economia di experiencia.
“Mi ta hopi orguyoso cu na e momentonan aki Banco Central di Aruba ta preparando e mapa pa modernisacion di e trafico di pago. Un e-commerce di berdad ta rekeri e establecimento di un plataforma den cual acuerdonan interbancario por tuma luga den casi tempo real.” Pa esaki, segun Minister Arends, tin mester di socionan strategico manera Xerox cu por permiti sector priva capitalisa den e proceso aki
A finalisa su discurso indicando cu innovacion den nos actividadnan comercial diario lo sigui crece, evolucionando e patronchi di comportacion di e consumidor y conferencianan manera esun cu a tuma lugar diahuebs, caminda ta discuti ‘The Future of Work’ ta importante pa trece hendenan creativo, innovativo, empresarionan local y expertonan internacional hunto.


text:
Kralendijk– Komo parti di planifikashon pa 2022,Tourism Corporation Bonaire (TCB) a kondusí un analisis di inventario di kambernan, pa asina haña un miho bista di kambionan den e sektor di akomodashon i nan kapasidat di kambernan disponibel. E estudio ta mustra ku e kantidat di kamber na Boneiru lo kasi redoblá den apenas dos aña di tempu.
“Ta importante pa kondusí tipo di estudionan aki pa por kompronde e merkado miho i su desaroyonan. Nos ta apunto di kuminsá risibí buelo adishonal for di nos merkado primordial kual ta Merka, i ta mirando un kresementu den futuro pa kupo di trabou, i ta ku e tipo di estudionan aki nos por antisipá miho i tambe prepará pa futuro,” asina Miles Mercera, direktor interino di TCB a splika.
TCB resientemente a identifiká e áreanan di proyektonan di maneho di data ku lo keda ehekutá den e próksimo simannan ku ta inkluí prestashon i rendimentu di hotèl, eksperensia di bishitantenan i mas.
E resúmen di e estudio di inventario di kambernan ta inkluí data i partisipashon di hotèl, apartamentu, vila i hürmentu di ‘real estate’. E resultado di e estudio ta mustra ku na Boneiru aktualmente tin un total di 2.182 kamber disponibel. E total na 2019 tabata 1.749 kamber. Den 2020, tabatin un kresementu di 433 kamber. TCB ta antisipá ku pa 2021/2022 lo tin un kresementu di 715 kamber, kual lo resultá den un total di 2.897 kamber na fin di 2022.
E oumento di kambernan adishonal ta den kombinashon di propiedatnan eksistente ku adishon nobo òf proyekto di ekspanshon manera Delfins Beach Resort, Plaza Resort Bonaire, Captain Don’s Habitat, Resort Bonaire, Grand Windsock i/òf desaroyo di ‘condo’, pero tambe ta inkluí adishon nobo manera Bloozz Resort Bonaire, Time to Smile Chogogo Dive & Beach Resort i Sunset Beach Resort.
Kupo di trabou
TCB lo kontinuá ku esfuersonan di desaroyo di kapital humano komo ku TCB ta antisipá un kresementu den oportunidat di empleo pa nos hendenan lokal. Ku e kresementu di inventario di kamber nos ta spera un mínimo di 1.000 kupo di trabou adishonal den e industria di turismo. Esaki ta ekskluyendo e oportunidatnan di trabou indirekto. TCB lo enfoká riba un variedat di inisiativanan di kapital humano den futuro pa atraé i inspirá Boneiru su talentonan lokal pa forma parti di e oportunidatnan ku ta na kaminda.


text:
ORANJESTAD – Durante e presentacion di e resultadonan di e prome fase di e “roadmap EU-preclearance” y den presencia di Minister di Husticia Sr. Arthur Dowers, Minister di Asuntonan Economico y Comunicacion Sr. Richard Arends, Sr. Jos Nijhuis CEO Schiphol Group, Sr. Rob Melchiot VP International Stations KLM y otro invitado, Sr. James Fazio, CEO di Aruba Airport Authority N.V. (AAA) tabata hopi satisfecho cu e culminacion di e proyecto piloto di 2 aña: “Dos aña pasa, hunto cu e Gobiernonan di Aruba y Hulanda, Schiphol Group, KLM y Vision Box nos a lansa un plan inovativo cu un meta ambicioso y unico na mundo: Desaroya un proceso di pasahero cu ta ensera reconocimento facial unda e pasahero por bai for di check-in pa aborda avion sin mester mustra su paspoort atrobe: Sigur, lihe y sin peligro alguno. Awe, mi por raporta orguyosamente cu e proyecto piloto a keda completa exitosamente. E sistema di Aruba Happy Flow a mustra di ta un sistema futuristico hopi flexibel riba e control di acceso, maneho di identidad y proceso di monitor di comienso te final.”
E Aruba Happy Flow Pilot Project cu por cierto a ricibi premio como proyecto, ta combina e proceso publico di control di frontera cu e proceso di pasahero priva na aeropuerto. Esaki ta unico na mundo y a wordo diseña pa “streamline” e proceso di pasahero, haciendo e liher y sigur. E privacidad di pasahero ta garantiza debi na e arcitectura di referencia di privacidad cu a wordo diseña y implementa. E sistema nobo ta brinda un sistema motoriza cu ta enfoca riba e optimalizacion di tur operacion di pasahero dirigi riba e maneho di fluho, pues combinando tur control complica y critico pa seguridad y brinda solucionnan comun, unda data por wordo comparti entre e diferente stakeholdernan den un manera responsabel y manteniendo e privacidad di e pasahero.
E Aruba Happy Flow Pilot Project a cuminsa como un marcha pa pre-clearance pa paisnan Europeo, pero e ta un concepto separa riba su mes. E proyecto piloto di 2 aña tin e meta visionario unico pa establese un proceso unda un pasahero saliendo for di Aruba y cu intencion di drenta e espacio di EU-Schengen ta pre-cleared prome cu e avion sali. Den e caso cu un pasahero no ta cumpli cu e rekisitonan pa por drenta Europa of no ta permiti pa bula debi na otro aspectonan di seguridad, e medidanan apropia ta wordo tuma di forma inmediato y e autoridadnan respectivo ta wordo notifica dibiaha.
Loke a cuminsa como un concepto riba uni sla chikito den Caribe 2 aña pasa rapidamente a bira un punto di referencia den e industria den e forma cu a transforma e forma di interaccion entre e pasahero y aeropuerto den un forma completamente nobo. Pa awo, e Aruba Happy Flow Pilot Project a keda conclui, y a resulta den un plataforma di operacion di largo duracion y un sistema completo, pues brindando un experiencia facil, sin mester warda den rij of para na diferente caminda, y unda no mester usa papel, dunando oportunidadnan tremendo den e industria di aviacion, haciendo e proceso uno mas placentero pa e pasaheronan.
“E exito di e proyecto piloto aki ta danki na e cooperacion y compromiso di tur e partnernan cu a kere den e proyecto desde e prome dia. Mi ta gradici y felicita cada un cu a contribui y pone e aeropuerto chikito aki riba mapa como un lider den e mundo di tencologia di aviacion,” asina Sr. Fazio, CEO di AAA a conclui.
ORANJESTAD – During the results presentation of the first phase of the roadmap EU-preclearance and in the presence of Minister of Justice Mr. Arthur Dowers, Minister of Economic Affairs and Communication Mr. Richard Arends, Mr. Jos Nijhuis CEO Schiphol Group, Mr. Rob Melchiot VP International Stations KLM and other guests, Mr. James Fazio, CEO Aruba Airport Authority N.V. (AAA) was very satisfied with the completion of the 2 year pilot project: “Two years ago, together with the Government of Aruba and the Netherlands, Schiphol Group, KLM and Vision Box we launched an innovative plan with an ambitious goal, unique in the world: Develop an innovative passenger process with facial recognition where the passenger can go from check-in to boarding the plane without showing a passport again: Secure, fast and safe ! Today, I can proudly report that the pilot has been completed successfully. The Aruba Happy Flow system proved to be a highly flexible and future-proof system based on access control, identity management and end-to-end monitoring.”
The award winning Aruba Happy Flow Pilot Project combines the public process of border control with the private passenger process at the airport. This is unique in the world and was designed to streamline the passenger process, making it fast and secure. Passenger privacy is guaranteed due to the Privacy Reference Architecture that was designed and implemented. The new framework delivers a ground-breaking orchestration engine focused on optimization of all passenger-handling operations directing flow management, thus combining all the complex, security-critical Border Control and Common Use solutions into a comprehensive set of intelligent layers, where data can be shared among the different stakeholders in a privacy responsible manner.
The Aruba Happy Flow Pilot Project started as a march to EU pre-clearance, but it’s a separate concept on its own. This 2-year pilot project has -the unique and visionary goal to establish a process where a passenger departing from Aruba and intending to enter the EU-Schengen space is pre-cleared before take-off. In case a passenger does not fulfill the requirements needed to enter the EU or is unable to fly because of other safety concerns, the appropriate measures are immediately triggered and the respective authorities notified anticipatively.
What began as a concept on a tiny island in the middle of the Caribbean two years ago rapidly became an industry reference point in transforming the way passengers interact with airports in a brand new way. As for now, the Happy Flow pilot has concluded, and resulted in a long lasting operation platform and a full-fledged system, thus allowing a seamless, without queues or stops, and paperless travel experience, unraveling tremendous opportunities in the air travel industry, making a happier journey for passengers.
“The success of this pilot project is thanks to the cooperation and commitment of all the key partners who believed in the project from day 1. I thank and congratulate each and every one who contributed and placed this small airport on the map as a leader in the aviation technology world,” concluded Mr. Fazio, AAA CEO.


text:
Eksposishon “Walk Like a Woman”!
Eksposishon “Walk Like a Woman”!
Geplaatst op 26 Mei 2019 dor di Ministerio di Enseñansa, Siensia, Kultura & Deporte
Willemstad- Djabièrnè 24 di mei a realisá e tremendo apertura di e eksposishon di sapatu artistiko kreá pa Reyna Joe bou di e título “Walk Like a Woman”! E proyekto aki ta keda mirá den e lus di e di 16 Konferensia Liderasgo di Hende Muhé organisá pa Reyna Joe.
Minister di entre otro Kultura sra. Marilyn Alcalá-Wallé a toka e honor pa a hasi apertura di e eksposishon kreativo, úniko i diferente aki na Galeria Alba Blou na Landhuis Habaai.
Sapatu ta entre otro símbolo di e protekshon pa un hende su pia, e tipo di sapatu ku un hende ta bisti ta bisa hopi di dje, sapatu tin e funshon alabes di transmití e moda ku un hende ta aden i alabes sapatu por fungi komo parti di un konhunto den harmonia. Sapatu ta bisa masha hopi di e tipo di hende ku nos ta.
Minister Alcalá-Wallé a felisitá Reyna pa su esfuersonan, kreatividat i kontribushon na nos Ekonomia Oranjo!
She brought the the HIGH Heels in our life Back.
Congratulations to Reyna Joe!


text:
Droga & Alcohol
Alcohol y Droga, ta e charlanan mas hopi pidi cerca Telefon pa Hubentud. Hunto cu ‘Child Helpline International’ ( Liña Internacional di ayudo pa Mucha), Fundacion Telefon pa Hubentud Aruba, ta traha pa preveni e uzo y abuso di droga y alcohol. Aki na Aruba, Telefon pa Hubentud, tin tambe un bon cooperacion cu Fundacion Anti Droga Aruba (FADA), pa reduci e uzo di alcohol y droga bou di hoben. Nos ta comparti informacion tocante desaroyo nobo cu otro pa asina nos, Telefon pa Hubentud, por contesta mas tanto di e preguntanan posibel.
• Problema di droga y alcohol por afecta un pueblo,
• Hopi biaha, door di ignorancia, ta tolera alcohol y droga,
• Adiccion di alcohol y droga por destrui bida di un hende,
• Problema di adiccion ta aumentando durante e ultimo añanan na Aruba.
Rond mundo semper tin problema cu uzo di droga y alcohol bou di hoben. Presion di amigo (peer pressure), tambe ta un di e motibonan cu e hoben ta cuminsa cu uzo di droga. Por ta nunca abo a ni pensa di uza droga, pero tur rond di bo nan ta uza esaki of te hasta nan ta ofrece bo. Con bo por bisa no?
E efecto di alcohol y droga riba bo celebro ta negativo. E celebro di un mucha of un hoben ta den desaroyo te na e edad di 24 aña y e uzo di droga y/of alcohol, lo afecta permanentemente e desaroyo aki.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text: Diadomingo mainta a drenta informe di cu e alarma riba e dak di Penha den Caya G.F. (Betico) Croes, mesora a dirigi patruyanan na e sitio. Na yegada di e patruya a bin encontra cu un patruya di seguridad cu a informa polis di cu e sensornan a detecta movecion riba e dak y tin rastronan cu un hende lo por a subi riba e dak. Polis a subi ariba y controla pero a mira cu esaki ta intacto y cu no tin ningun hende eyriba. Probablemente lo ta trata di palomanan cu a bula hopi abao y a interrumpi e sensor infr-cora y a activa e alarma.


text:
Luisa ta gusta aventura espontaneo, ta un bon mama, studiante y ‘baking’ ta su pasion. E ta timido, te ora cu e conoce un persona miho. Luisa ta gusta siña e cosnan nobo y ta un ‘quick learner’ y kier sigui studia, pa por bay mas dilanti cu ta posibel pa su yiunan; Hayley Syra (6) y Alia Francine (2). Luisa a acerca FOCUS pa conta su testimonio, ya cu ultimamente tin hopi hende famoso cu tambe ta sufri di problema mental y ta comete suicidio, manera; Inés Zorreguita cu ta ruman di Reina Máxima, Anthony Bourdain, Kate Spade y Avicii.
Pero no ta trata di djis hende famoso, paso aki na Aruba mes tin hopi hende cu ta sufri di diferente problema mental, entre otro; depresion y no tin niun instancia cu ta PAAZ y SPD pa yuda den e casonan aki. Na Aruba tambe varios hende a comete suicidio, entre otro un hoben di apenas 14 aña. Luisa kier kita e taboo cu tin na Aruba, unda cu nos hendenan ta pensa cu depresion y problema mental no ta existi. Incluso Luisa kier haci tur loke ta posibel, pa e hendenan cu ta sinti nan mes asina, por tin un hende of fundacion, cu si ta pone atencion na educa y scucha e hendenan.
Den edicion di FOCUS di juli, Luisa Ecury ta conta con for di su 8 aña cu su mayornan a echt cuminsa sinti cu no ta djis problema di mucha e tin, sino cu tin algo mas serio, paso e tabata rabia hopi lihe p’e cosnan hopi chikito. Pa hopi aña e famia a biba den un cas unda nan tabata cana riba ‘eggshells’. Cu su 22 aña el a haci un test di Merca, cu a sali cu e tin BPD y severo. Cu e test cu el a haci, nan no por a bin cu un plan di tratamento, y Lilah Wever di Wever Psycological Services a cuminsa traha cu ne. Luisa ta splica con e ta experiencia ‘Borderline Personality Disorder’ y di su deseo pa yuda otro persona cu ta confronta mesun situacion cu ne. Busca bo FOCUS di juli y lesa e entrevista completo realisa cu Luisa Ecury.


text:
Ta deseá nan
Utilizamos e Cookie pa e ib ta mas fasil pa uza posibel
Mira mas informashon riba e Cookie ta Van ta un mes Family basá riba e aña nan Produktonan pa instalashon, Renobashon, Limpi i Kuminda di Suela di palu, para i komersialVan tin su Sede di Suela i di tur e mundu di otro Tera na kla Illes i Distribute representacion. No tin diferensia si ta un Di suela di Palu, limpi, kambia, òf chikitu Enmiendas, Van Yudadónan.
Van ta un mes Family basá riba e aña nan Produktonan pa instalashon, Renobashon, Limpi i Kuminda di Suela di palu, para i komersial.
Van tin su Sede di Suela i di tur e mundu di otro Tera na kla Illes i Distribute representacion.


text:
Promé Minister Gilmar Pisas a risibí rapòrt annual 2020 di SER
Publiká riba 05 Òktober 2021
Willemstad – Promé Minister Gilmar Pisas a risibí e promé kopia di e rapòrt anual di Konseho Ekonómiko Sosial (SER) pa ku e aña 2020.
Esnan ku a representá SER tabata srs. Raul Henriquez, direktor di SER i John Jacobs, presidente interino di SER.
Den e rapòrt aki SER ta duna kuenta di e aktividatnan ku SER a ehersé i e resultadonan pa ku e aña di Corona 2020, i ta konsiderá e nesesidat di un transishon rápido di e gestion di krisis pa un polítika di rekuperashon sostenibel.
Pa mas informashon por bishitá e Website di SER: www.ser.cw


text:
Esfuerzonan pa expande e sector maritimo como pilar economico nobo pa Aruba ta sigui.
Diamars 30 di November 2021, Minister Ursell Arends a ricibi bishita di representantenan di Dammers Group hunto cu director di Directie Scheepvaart, sr. Donata, den cuadro di identifica e potencial maritimo como pilar economico nobo pa Aruba.
Dammers Group ta un compania cu ya tin mas di 50 aña ofreciendo servicionan di transporte maritimo cu hopi conocemento y experticio. Den un combersacion hopi interesante e represtantenan di Dammers Group sr. Robert van Heulen y sr. Peter Govers a duna splicacion amplio tanto di e situacion actual den e sector maritimo den Caribe y mundialmente como tambe e potencialnan den e sector pa locual ta trata e ancramento y otro servicionan den nos awanan teritorial.
Na nivel internacional ta conoci cu 80% pa 90% di economia ta posibel pa medio di of riba lama. Den e sector maritimo tin hopi actividad cu por crea un ‘spin off effect’ directo pa nos economia. Mirando e situacion cu nos a conoce den e pandemia, dependiendo solamente di turismo, a crea mas cu nunca e necesidad pa amplia nos vision y sondea otro posibilidadnan y activa potencialnan exsistente.
Minister Arends un biaha mas a confirma e compromiso di Gobierno di Aruba, como tambe bou di su Ministerio pa reactiva potencialnan economico maritimo, semper den balanse cu proteccion di naturalesa y medio ambiente. Pa logra esaki tin trabaonan pa wordo haci di parti di Gobierno pa asina por posiciona Aruba como un partner strategico internacional.
“Aruba ta bendiciona cu su posicion geologico strategico y cu awanan cu por ta fuente di prosperidad economico pa nos Pais. Cu un strategia y maneho inteligente nos por logra beneficia di maximo potencial”.


text:
Tin skarsedat di fruta i bèrdura na Kòrsou.
Rebendedónan di fruta i bèrdura tin problema pa haña fruta for di Venezuela. I no tin un indikashon ku por lo pronto tin un solushon pa e situashon. Asina un rebendedó a bisa Extra. Gobièrnu di Venezuela a pone prohibishon pa eksportá fruta i bèrdura, debí na e situashon na Venezuela. Algun siman pasá a krea e impreshon ku e problema lo a keda solushoná den fin di siman ku a pasa, pero ora ku rebendedónan a tene kontakto ku Venezuela, nan a haña di tende ku no tin fruta for di Venezuela por lo pronto. Aktualmente tin skarsedat di milon, patia, banana, tomati i kòmkòmber. Tin algun milon, pero esakinan a bini di Ulanda. E opshon pa buska fruta for di Sto.Domingo òf Colombia, tampoko ta un solushon, debí ku e frutanan no ta fresku, asina e rebendedó a splika. E sekura ku tabatin na Kòrsou den e último luna a pone ku no por a planta masha lokalmente tampoko. E asosashon di supermerkadonan sí ta mira Colombia komo un alternativa i lo reuní ku gobièrnu riba e opshon akí pa aliviá e situashon.


text:
E siman aki a tuma luga e conferencia di CAROSAI di tur e controlarianan general di Caribe y diaranson ultimo a brinda e participantenan un anochi cultural pa asina nan por cera conoci cu nos herencia cultural cu ta exponi na Museo Archeologico Nacional y tambe disfruta di nos musica. Minister di Cultura Xiomara Maduro a hiba palabra na e participantenan di e congreso y a trece dilanti cu no tin miho luga pa celebra e anochi cultural, pasobra ta realmente maraviyoso pa bo ta na un luga caminda bo por familiariza hopi cu e historia di Aruba. Museo Archeologico Nacional di Aruba ta e miho luga pa bo siña di e historia rico di nos pais asina Minister di Cultura a trece dilanti na inicio di su discurso. E mandatario a splica cu e prome museo archeologico di Aruba a habri su portanan como 40 aña pasa den un edificio chikito banda di Renaissance Hotel. E tabata un “showcase” y na 2009 e museo a muda pa e vivienda antiguo renoba di famia Ecury. Esaki a bira posibel pasobra famia Ecury y Gobierno di Aruba a yega na acuerdo pa preserva e monumento aki. Atrabes di e 8 fondo europeo pa desaroyo di Union Europeo y fondonan publico a haci e restauracion aki posibel y a conecta e dos edificionan nobo. UNOCA a financia e instalacion di e museo moderno aki. Minister di Cultura Xiomara Maduro a splica e bishitantenan cu Museo Archeologico Nacional di Aruba tin un coleccion di mas di 10 mil artefactonan indio-americano cu ta abarca den e periodo pre-ceramico, ceramico y cultural historico, cual ta un variedad di obhetonan di ceramica, concha, piedra, weso y glas. E coleccion ta inclui un gran cantidad di artefactonan cu ta expresa e bida di indjannan di Merca y e bida spiritual como tambe e red di comunicacion cual a conecta Aruba cu Europa, Mexico y centro di Sur America. E anochi cultural aki a wordo organisa pa Controlaria General di Aruba y Departamento di Cultura na Museo Archeologico, ariba Dia Internacional di Museo.
Un dia special den cual nos ta recorda e papel crucial cu museo ta desempeña den exhibi nos patrimonio pa asina promove e respet pa e diversidad cultural na Aruba y aprecia nos patrimonio nacional. Museonan ta un medio importante pa intercambio di culturanan y desaroyo di comprension mutuo, e cooperacion y paz entre personanan. Minister Maduro a felicita y gradici tur cu ta apoya y ta duna nan dedicacion continuo y compromiso na nos museonan di un manera of otro. Pa promer biaha Aruba y un Pais di teritorio Hulandes ta asumi e presidencia di CAROSAI, cual responsabilidad a yega pa Aruba na un momento special caminda Controlaria General di Aruba ta cumpli 35 aña. Un felicitacion pa e Presidente nobo, Sra. Xiomara Croes-Williams, nos ta sigur cu hunto cu e miembronan di su comision lo traha pa logra e vision y mision di Carosai. Un danki tambe na Carosai pa a scoge Aruba pa ta sede di e congreso aki. Minister Xiomara Maduro a expresa palabra di gratitud y aprecio pa tur participante na e congreso, tur esnan di exterior cu mester a biaha pa bini Aruba y esnan cu a sigui esaki den forma virtual como tambe danki na esnan local cu a participa. Palabra di danki tambe na tur organisacion y institucion local y di exterior cu a participa y coopera. Aruba ta contento, honra y agradeci pa nan presencia. Danki tambe na tur cu a yuda pa organisa e congreso aki. Aruba ta parti di un mundo global cu su posibilidad- y retonan. E poblacion di Aruba a demostra un gran flexibilidad y resiliencia durante pandemia di Covid19. Mediante innovacion continuo, reconociendo e poder di colaboracion na nivel local y internacional. Nos lo sigui traha na desaroyo sostenibel di Aruba y logra bienestar general di nos hendenan. E sosten di CAROSAI pa yuda nos logra un mayor resultado pa un miho calidad di bida di nos hendenan ta wordo aprecia. Tabata un anochi ameno den cual tabata tin presentacion cultural di baile y musica y na final a deleita e participantenan di CAROSAI cu un brassband cu a compaña nan bek na nan hotel.


text:
Kraledijk- Riba djamars tin un total di shete hende ku a rekuperá di Covid-19. Na tur 17 hende a bai pasa tèst djaluna, di kual 1 persona a resultá positivo. Di otro banda, tin un total di 7 hende a rekuperá, di forma ku na tur a keda 8 kaso aktivo na Boneiru.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
KRALENDIJK – Relashoná ku e karta ku a wòrdu publiká di un suidadano di bario Tanki Matrimonio, Herbert de Jongh doño di ‘Bonaire Builders’ a reakshoná tokante kontenido di e karta. Ta trata di e situashon den e área menshoná, kaminda spesialmente momentu di yobida ta kousa problema.
De Jongh a papia ku Radio Live 99.9 FM i el a splika bon klá ku ta trata di responsabilidat di gobièrnu di Boneiru pa drecha e kamindanan den e área di Tanki Matrimonio.
“Art B punto 6 ta pone bon klá ku e parti di ‘verhardering’ di kaya i entre otro ponementu di lus, ta responsabilidat di gobièrnu. E palabrashon ku tin entre ‘Bonaire Builders’ i gobièrnu di Boneiru ta ku ‘Bonaire Builders’ ta traha kas i e kaminda di tera momentu ku ta konstruí e kasnan. Gobièrnu ta pèrkurá pa e parti di asfaltamentu òf kaminda di betòn. Esaki mester ta bon klá pa e habitantenan ta na altura ku no ta responsabilidat di ‘Bonaire Builders’ pa asfalta kayanan den e área pa evitá entre otro molèster di awa ku ta keda na e sitio momentu di yobida,”Herbert de Jongh di ‘Bonaire Builders’ a menshoná.
El a papia tambe tokante e problema ku awa ta keda para na e sitio entre kaminda di asfalt i esun di tera. “Pa loke ta trata e situashon menshoná tambe ta responsabilidat di gobièrnu. Ta bon pa menshoná ku e situashon ku awa ta keda na e sitio, NO ta unu kreá pa e konstrukshon di kasnan na e tereno di ‘Tanki Matrimonio’. E situashon ya tabata eksistí. Kisas el a bira pió, esaki debí na e drechamentu di e kaminda di tera ku ta okashoná e problema. Ta trata di e tera ku ta poné pa drecha e kaminda kada temporada, a bira haltu, loke ta stroba e awa pa kore for di e sitio. Tin potrèt ku ta ilustrá e situashon di awa ku ta para na e sitio, esaki for di 2017, esta promé ku a inisiá ku e proyekto di ‘Tanki Matrimonio’,” de Jongh a bisa. Radio Live 99.9 tin e papelnan ku por mira loke ta e palabrashon ku tin entre gobièrnu di Boneiru i Bonaire Builders pa loke ta trata e proyekto di kasnan na ‘Tanki Matrimonio’.


text:
Eldrick Boekhoudt conoci local y internacionalmente como “Nutzbeatz” y Stefan Bartels-Daal tambe conoci na nivel local y internacional como “SMB”, ta dos hoben Arubiano “bound for great things” y ta cla y prepara pa sigui crece y triunfa internacionalmente. Nutzbeatz como DJ y SMB como “producer” y “mixer”, a lansa diabierna anochi nan prome “track” internacional den Local Store, unda cu Joyce Bartels-Daal, mama y manager di Stefan; Haydy Boekhoudt, ruman di Eldrick Boekhoudt y dos di nan sostenedonan di mas grandi, esta Darren van Ommeren y Minister di Turismo Otmar Oduber a toca e honor di batisa e produccion “Let’s get Nutz”. Den un ambiente fenomenal, famia y amigonan cu a sostene e dos artistanan hoben Arubiano for di cuminsamento di nan careranan, hasta prome cu nan a drenta nan “teenage years”, a celebra e lansamento di “Lets get Nutz” cu hopi entusiasmo. DJnan local cu tabata presente e anochi aki tabata Sticky Soundz, Mesquitaz, Myron Kelly, Karixon, Yiemy, Ninjah X, Danivelle y Fellow, cu a haci e anochi uno increibel. No tin palabra pa describi con bon e produccion a wordo ricibi tanto localmente, unda cu ya su siguiente dia por a scuch’e na radio y ni papia mes di e cantidad di personanan rond mundo cu ta scuchando e rond mundo via di Soundcloud, entre otro. Ta bon pa menciona cu e meta principal di e hobennan aki ta pa sigui yuda hiba nomber di Aruba dilanti y internacionalmente den un manera positivo. Gradiciendo Dios Tata todo poderoso tur dia pa e bendicion di talento y amigo cu ta sostene nan pa yega na metanan grandi. Tur cos a cuminsa algun aña pasa cu un bon amistad cu a forma rond di nan talento grandi. Na februari 2014 nan a cuminsa traha riba un, dos, tres, te cuater track, pero tabata pensa cada biaha cu “ainda no”, te ora nan a realisa nan di cinco track. Den e proceso nan a capta atencion di y a wordo acerca pa un di productornan mas grandi mundialmente, esta Maarten Voorwerk, nan a traha hunto cu MC Roga – un otro profesional internacionalmente reconoci, y Stefan y Eldrick a conclui cu “Let’s get Nutz” a bira “it”, e track cu ta “cla” y lo bira nan prome track internacional. Cu lansamento di e “track” aki, nan no ta para keto y ta trahando caba riba ideanan y mas “tracks” pa domina durante e Electric Music Festival di Aruba mes na luna di september proximo. Por spera specialmente di medionan di comunicacion internacional specialisa den EDM cu semper ta buscando un angulo fresco y nobo pa nan relatonan cu nos yiunan di tera tin tur oportunidad pa saca cara y briya. Minister Otmar Oduber, como Minister di turismo y como Arubiano orguyoso, kende ta brinda apoyo via di su Ministerio na e dos hobennan aki, a expresa cu e ta contento y orguyoso di e forma con Stefan y Eldrick ta mira y traha pa loke nan kier den futuro y con nan ta inclui nos isla den loke nan ta haci. E mandatario ta a splica e importancia pa brinda sosten na e Arubiano hoben cu ta enfocando riba un carera internacional den cualkier ramo unda cu e nomber di nos isla ta destaca y ta liga na actividadnan grandi y positivo. Minister Oduber a splica cu loke cu SMB y Nutzbeatz ta logrando, como tambe loke nos top deportistanan, incluyendo Sarah-Quitta y Xander ta haciendo internacionalmente, ta contribui na e “branding” positivo di nos isla. Cada biaha cu menciona nomber di Aruba, cada biaha cu mira bandera di Aruba den grabacion, den potret, esey tur ta “branding”. Ta danki na nos hendenan, nos hobennan, cu “Aruba ta wordo asocia cu cosnan positivo, grandi y bon. Y, esey ta loke nos Arubianonan ta haciendo pa nos!” e Minister di Turismo a subraya. No por keda sin menciona e partnernan cu semper ta para tras di Nutzbeatz . Un danki grandi ta bay na Arthur Ruiz y Julie Henriquez di Setar N.V. como Main Sponsors , Krish Mathani di Elite Production, Lionel y Curt Harms di Local Store pa permiti e evento tuma luga eynan , I Love Musica, Maurice y Karim Neme di Electic Music Festival, Clyde Narain “DJ Chuckie”, Ryan Narain , Ronella Tjin Asjoe-Croes di Aruba Tourism Authority , na tur comerciante cu di un of otro forma semper ta sostene y sin laga afo Prome Minister di Aruba mr. Mike Eman y Minister di Turismo Otmar Oduber, pa nan sosten incondicional.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
ORANJESTAD,Aruba
COMUNICADO DI PRENSA
Despues di parada di flambeu, algun potret di mucha chikito a circula kendenan tambe tabata presente na dicho parada te den oranan laat di anochi.
Esaki a causa consternacion den nos comunidad pa motibo cu e hecho aki tambe por ser categorisa como un tipo di abuso di mucha. Abuso no solamente mester ta sexual y/of fisico. Negligencia tambe ta un sorto di abuso. Exposicion di nos muchanan na vicio di droga y alcohol tambe ta abuso. Expone nan oidonan fragil na musica duro por tin daño permanente pa nan oido, tambe ta un abuso. Y asina por sigui menciona mas.
Diabierna ultimo Minister Glenbert Croes conhuntamente cu Minister di Husticia Sr. Andin Bikker, a reuni cu algun stakeholder cardinal manera Bureau Sostenemi, Directie Voogdijraad, Wit Gele Kruis, Opvoedcommissie, KPA, DWJZ, Departamento di Asunto Social y Sociaal Crisisplan.
SCP proactivamente a presenta un campaña di conscientisacion na Gobierno di Aruba cu tin como meta mustra e mayornan riba nan responsabilidad.
E siman a habri cu presentacion di e plan aki na comunidad di Aruba atrabes di e rueda di prensa semanal di Gobierno di Aruba.
E mandatario di su banda a haci un apelacion na tur mayor, na tur adulto cu ta den bida di un criatura, mescos cu ta tuma un comunidad pa lanta un mucha, ta responsabilidad di e comunidad pa cuida y proteha e criatura. Unda cu un mayor ta faya, e otro mester cay aden. Si ta ambos ta faya, abuelonan mester cay aden y asina por sigui. Pero e network social di e mucha mester ta activo pa bienestar y proteccion di nos muchanan.
Y unda no tin esaki ta Gobierno su deber pa percura pa proteccion di nos criaturanan.
“Ban cuida nos muchanan den temporada di Carnaval. Hunto cu mi Colega Ministro di Husticia y mi persona nos ta trahando hunto cu e Team y Partners di e Crisis Plan Social pa nos cuida y protega nos muchanan durante e temporada di Carnaval. E siguridad di nos muchanan ta responsabilidad di NOS TUR”, e mandatario ta termina bisando.


text: Diadomingo marduga a drenta informe di un caso di agresion na un compleho di apartamento situa den Schotlandstraatmesora a dirigi patruyanan na e sitio. Aparentemente esaki no ta prome biaha cu e ta sosode. Aparentemente dos homber lo a haya discusion cu otro pa un ke otro motibo y a caba den dalmento basta serio. Hasta mama di e victima, un dama di 78 aña di edad, a bay purba intermedia pa asina para e pelea, pero te hasta e a haya sla for di e agresor. E victima mes a keda seriamente herida cu un cap basta serio na su cabes. Pa ora polis a yega, ya e agresor a bandona e sitio. A pidi un ambulance pa presenta pa duna asistencia medico na e mama di 78 aña, kende pa colmo tambe ta sufri di sucu.


text:
E cobertura di Crossing for Prevention ta continua y e ora cero ta yegando. Falta masha tiki mes pa diasabra marduga, unda cu Deaxo Croes lo sali fo’i Boneiro pa landa direccion pa yega Corsou. Mirando cu e siguiente oranan Deaxo lo bay ta hopi trankil, nos director Mark Benson Denz a probecha combersa un rato cu ne p’asina haya sa kico t’e ultimo detayenan cu ta sosodiendo tra’i cortina y un tiki di e idea tras di e challenge aki pa landa fo’i Boneiro pa Corsou.
Deaxo a comenta cu aworaki e ta basicamente relaha, disfruta di e momento manera cu e presenta y ta rond di e grupo. No solamente pasobra nan ta dunando e sosten p’e landa, pero interactua un rato cu nan, crea un bond mas fuerte. Claro pa cuminsa relaha un tiki mas, baha di tur e hype y e atencion, tur e combersacionnan cu tur hende y drenta den e zona di loke lo ta e landamento.
Den e zona aki ta importante pa cuminsa hinca bo mes den dje y cuminsa keda keto. Ta e momento cu su mes, el a menciona.
Deaxo Croes a yega di landa desde Venezuela pa Aruba, pero awo a pone como meta pa landa di Boneiro pa Aruba. Meta tra’i esaki ta pa recauda fondo pa tres fundacion. A yama e hazaña aki Crossing for Prevention.
E ta haci esey p’e fundacionnan CORESA (Aruba), Stichting Kanker Fonds (Bonaire) y Fundacion Prevenshon (Corsou). Diasabra den ora di marduga lo sali fo’i Boneiro pa Corsou. Diadomingo e lo landa pa Aruba desde Corsou.
Danki particular ta bay pa e patrocinado principal, esta Aruba Bank, Gomez Coffie, SunBum, BITE! y CR38TE.


text:
Aruba entre mihonan den credit rating, danki na supervision di Hulanda
Recientemente nos por a observa un alegria den circulonan gubernamental pa e echo cu Aruba a aparece na di tres luga den credit rating...
Aruba responsabel pa desmantelacion y limpieza? Valero ta walk away y Citgo ta...
A base di e informacion cu a ser divulga te awor aki, por conclui cu Aruba por bay asumi responsabilidad pa desmantelacion y limpieza...
Kico por si├▒a di carnaval? Por mas y miho?
Faltando su clausura awe nochi, Carnaval 2016 ta tras di lomba atrobe. Despues di topa cu varios contratiempo, por bisa cu e parti mas...
Kico ta e Aruba sostenibel cu nos mes por logra? No tur...
Ta bon conoci cu e actual gobierno ta aspira na un Aruba mas sostenibel den tur sentido, den esey un Aruba mas ÔÇśberdeÔÇÖ sin...
Ministro Oduber a pone ultimatum? Bishita na Gobernador tabata pa anuncia su retiro
Practicamente por bisa cu e bishita na Gobernador di ministro Oduber tabata pa entrega su retiro. Esey e ta bisa cu e palabranan cu...
E fenomeno di apartamento, Con pa maneha esaki?
Durante e ultimo lunanan di a├▒a cu a termina, tabatin mencion di e fenomeno di apartamento relaciona cu e yegada di turista for di...
E sorpresanan di fin di a├▒a Gobierno como Sinterklaas y Santa Claus pareu
Fin di a├▒a semper ta bay acompa├▒a pa e sorpresanan di bao kerstboom cu gobierno ta anuncia. Cu nan ta agradabel of no ta...
Acuerdo cu CITGO ta duna mas pregunta cu contesta,Tin acuerdo cu Rinc├│n tambe?
Manera tabata di spera, practicamente bispo di Pasco gobierno a anuncia un acuerdo cu e compania CITGO, pa continua delibera riba e reapertura di...
CAFT preocupa pa situacion presupuesto 2016
Aruba rumbo pa otro confrontacion cu Reino? Den su rueda di prensa di dialuna College Aruba Financieel Toezicht (CAFT) a expresa su preocupacion pa e...
Despues di Paris: ban traha!
Conta hende stra├▒o ta uno, traha na cas ta otro! Mundo henter a keda contento cu e acuerdo logra entre tur e paisnan cu a...


text:
Trump a anunsiá kambionan ku e lo introdusí asina e sinta komo presidente.
Donald Trump ke pa riba e dia ku e asumí presidensia, Merka retirá mesora for di e Tratado di Asosiashon Trans Pasífiko (abreviashon ingles TPP). Esei ta loke Trump a bisa den un video, den kuá e ta anunsiá su akshonnan pa e promé 100 dianan ku el lo sirbi komo presidente. Durante su kampaña ya Trump a bisa, ku e ke sali for di e akuerdo di komèrsio liber. Segun Trump, e akuerdo ta kousa pèrdida di kuponan di trabou i ta un desaster pa Merka. "Na lugá di TPP, nos lo mester sera akuerdonan honesto di komèrsio, ku ta sòru pa kuponan di trabou pa merikanonan i ku ta bon pa nos industrianan," asina e presidente elekto a bisa. Na e Tratado di Asosiashon Trans Pasífiko, tin hopi pais involví, manera Oustralia, Canada, Hapon, Malasia, Perú i Nueva-Zeelandia. Den un reakshon, e presidente hapones, Shinzo Abe, a bisa ku e akuerdo komersial lo no tin sentido sin Estadonan Uní di Merka. Tambe Trump ke laga hasi un investigashon riba e maluso di e programa aktual di visa. E ke eliminá algun limitashon pa produkshon di energia, entre otro pa zeta di mineral di klei, gas i karbon. Trump ke introdusí tambe, ku pa kada regla nobo ta kita dos regla poné anteriormente. Dia 20 di yanüari 2017 ta inougurá Trump ku di 45 presidente di Merka.


text:
“Piensa el ladron que todos son de su condicion”
MARLON SNEEK TA ACUSA EMPLEADONAN DI DOW DI A HORTA ASFALT DEN ASFALT-GATEPosted: March 21, 2014 in Noticiero 94
Oranjestad – Marlon Sneek ta lider di fraccion interino di AVP y pesey ta su persona ta esun cu tin cu sali defende e asfalt-gate. Mirando cu Mike Eman y Baba Herde y Marisol Lopez a pusta go-kart y ta hinca den e corupcion aki, nan no por papia, pesey ta Marlon Sneek mester hasi’e.
Den un entrevista cu Canal 22, ora ela wordo poni bow presion Marlon Sneek a acusa trahadornan di DOW di a horta asfalt, pasobra segun Marlon Sneek ta masha poco asfalt a wordo usa pa e careda di go-kart, sinembargo DOW a bisa cu ta 85 ton di asfalt a wordo usa. Pesey Marlon Sneek kiermeen cu mester investiga ken a bai cu e resto di asfalt.
Mescos cu un chapaleta di koper por a desaparese for di tereno di waf, awor e parlamentario di AVP ta acusa trahadornan di DOW di a horta e asfalt. Ta tristo cu e lider interino di fraccion di AVP ta lansa acusacionnan asina baho, djis pasobra e no por saca su curpa di e problema cu e mes a hinca su mes den dje. Tin un dicho ta bisa “piensa el ladron que todos son de su condicion”, y pesey Marlon Sneek, cu den pasado a wordo gara ta horta wisky y jeans, ta pensa cu tur otro hende ta mescos cun’e. E expresion aki ta di condena, y Marlon Sneek mester pidi disculpa publicamente na empleadonan di DOW


text: Diasabra atardi a drenta informe di cu tin un candela na CITGO Essoville na San Nicolas, mesora a dirigi tanto polis como bomberonan na e sitio. Na yegada di e patruya a nota e risico polis a evacua tur hende den cercania. Na yegada di bombero a bin reaulta cu e candela no tabata eynan, sino riba un tereno su tras. Tabata trata di un candela chikito, cu bomberonan a domina mesora y facil. Polis a sera henter e area pa evita cu mirones stroba bomberonan pa paga e candela mesora y evita expansion of un desaster den e area.


text:
ORANJESTAD – Prome Minister Mike Eman hunto cu Minister di Integracion Benny Sevinger y Secretario di Conseho di Minister Nicole Hoevertsz, ademas di Presidente di Parlamento Mervin Wyatt Ras a representa Gobierno y Parlamento di Aruba na e ceremonia protocolario pa conmemora Dia di Colombia cu a tuma luga diahuebs mainta. Minister President Mike Eman a enfoca riba e preservacion di e pensamento fundamental di inclusion y trabou conhunto na fabor di e comunidad di Aruba.
“Den e escogencianan cu nos ancestronan a haci, a scoge pa construi un pais caminda nos tin derechonan igual pa tur esun cu tin su bida na Aruba, sin importa unda nos a nace, pero semper cu e vision comparti di loke nos kier pa nos yiunan y e calidad di bida cu nos kier pa nos famianan,” Premier Eman a bisa.
Esaki, segun e mandatario, no semper ta algo cu ta existi den e maneho y liderazgo di paisnan; no ta automaticamente e lidernan politico ta sinti cu tur hende tin derecho igual pasobra nos tur ta yiunan di nos Creador. Na Aruba tambe tabatin un tempo unda cu cierto muchanan no por a drenta scol y cierto hende malo no por a haya cuido medico. Minister President tambe a recorda tempo cu personanan cu tabata nenga na personan cu gran capacidad profesional e oportunidad di sirbi nan comunidad y pais. Den e paginanan scur di historia di Aruba ta keda atras e temponan malo aki.
Pa Prome Minister Eman, tabatin mester di lidernan cu personalidad, curason y sentimento humano pa cambia e rumbo di historia; lidernan manera su colega Benny Sevinger kende e ta elogia pa su liderazgo y e manera con a cambia e forma di wak admision y integracion na Aruba. “Pasobra si bo tin un compromiso cu Aruba, bo ta forma parti di Aruba. Esey ta e mensahe cu nos a forma durante ultimo añanan. Sin importa di unda nos ta bin, pero cu un conviccion di crea un miho sociedad pa tur cu tin bida y residencia na Aruba.”
Eman ta invita tur hende pa conserva e parti fundamental aki di kier forma un pais sin descriminiacion, un pais basa riba inclusion. “Nos a rescata atrobe e sinti di hermandad riba nos pais y nos ta bay conserva esaki pa e añanan cu ta bin y asina nos por para cada aña akinan y celebra un sociedad di tur parti di mundo, pero cu un vision di solidaridad como prohimo formando un solo pais.”
Por ultimo, Eman a expresa su gratitud na e colonia Colombiano na Aruba, pasobra manera a yega di bisa na varios ocasion, “No tin un proyecto, un scol, un edificio of den tereno di medicina of den tereno di crea oportunidadnan nobo, cu no tin un persona of un inteligencia Colombiano ta forma parti di e progreso di Aruba. Danki pa e contribucion aki. Danki na e pueblo Colombiano pa forma parti esencial di e pais aki. Nos a brasa boso y boso a brasa nos; laga nos sigui brasa otro pa nos por sigui celebra un pais di inclusion y cera pa semper e pagina di division. Cu Dios sigui inspira nos cu e pensamentonan importante aki.”


text:
Kiko ta nifiká asumí nos fe?
Ora nos asumí nos fe nos ta rekonosé ku Kristu Hesus ta nos uniko Señor i Salbadó! Ora nos rekonosé ku sin e forsa di Dios nos no ta nada i ora nos entregá nos bida den e man Di Dios. Ora nos pone nos konfiansa den Dios! Tur eseinan ta ehèmpelnan di asumí nos fe.
Ora Elias a haña e forsa di Dios e por a lucha pa 40 dia i
40 anochi sin kansa sin drumi pasó Dios no a bandon’e, maske ku el a haña un menasa di morto.
“Awor Akab a konta Jezabel tur loke Elias a hasi, i kon el a mata tur e profetanan ku spada. E ora ei Jezabel a manda un mensahero serka Elias, bisando: “Ku e diosnan hasi asina ku mi i pió ainda, si mañan na e ora aki mi no hasi bo bida manera bida di un di nan.” I Elias a haña miedu i a lanta hui bai pa skapa su bida i a yega Beerseba, ku ta pertenesé na Huda, i a laga su sirbidó ayanan. Ma e mes a hasi un biahe di un dia den desierto, i a bai sinta bou di un mata di enebro; i el a pidi pa e muri, i a bisa: “Ta basta; awor, O SEÑOR, tuma mi bida, pasobra mi no ta mihó ku mi tatanan.” I el a kai drumi bou di un mata di enebro i a pega soño; i mira, tabatin un angel ta mishi kuné, i el a bis’é: “Lanta i kome.” E ora ei el a wak, i mira, na su kabes tabatin un pan buskuchi trahá riba piedra kayente, i un butishi di awa. Asina el a kome i bebe, i a kai drumi atrobe. I e Angel di SEÑOR a bolbe bin pa di dos biaha, a mishi kuné i a bisa: “Lanta i kome, pasobra e biahe ta muchu largu pa bo.” Asina el a lanta i a kome i bebe, i den e forsa di e kuminda ei el a bai kuarenta dia i kuarenta nochi te ora ku el a yega Horèb, e seru di Dios.”
Elias a asumí su fe i pone su konfiansa den Dios. Maske ku el a haña un menasa pasó el a lucha pa su pueblo, el a sakrifiká na Dios un toro i hopi awa, ainda ku e pueblo tabata tin e skarsedat di awa, pero nan a entregá e awa i e toro ku konfiansa!
Si! Ku e konfiansa ku Dios ta bai kontestá, i Dios a kontestá tambe, mandando e kandela ku a kai for di shelu, kimando e toro i sekando e awa.
Sakrifisio ta ora bo hiba bo fe na un nivel máksimo, ora bo entregá na Dios loke di bèrdat ta hasi doló i ta bal la pena.
Maske ku diabel por purba pone duda, hopi konflikto, tranka i difikultatnan pa bo desistí, sa ku ta n’e momentu ei Dios ta bezeg ta mandando e angel ku e pan pa hasi bo fuerte! Pasó ta e awa i e pan di Dios so por duna bo e forsa ku bo mester.
Nos biahe ta largu, un biahe di lucha, momentunan difisil, pero tambe di viktoria ora nos asumí e fe.
Dikon Altar ta nesesario pa logra un enkuentro ku Dios? Pasó ta einan tin entrega pa un kambio di bida. Si bo ke kandela di shelu, bo tin ku lanta un altar pa Señor.
Elias a laga Dios sin opshon pa e solushon di su sakifrisio, i Dios a honra ku e kontesta.
Pasó ora di bèrdat bo entregá tur kos i tin un enkuentro ku Dios, Dios ta fiha su wowo riba bo i duna bo tur e kontestanan ku abo mester den tur area di bo bida.


text:
The content originally appeared on: Diario
ORANJESTAD (AAN): Den e reunion riba nivel ministerial di Caribbean Financial Action Task Force (CFATF),
e organizacion regional pa combati labamento di placa y financiamento di terorismo, a keda dicidi cu Aruba ta bira e ‘Co-Chair’ di CFATF. Hunto cu e ‘incoming chair’ Cayman Islands, Aruba lo ta encarga cu e liderazgo di CFATF pa e periodo 2022-2023.
Desde aña 1990 Aruba a bin ta contribui grandemente na e lucha contra labamento di placa den e region di Caribe como un di e ‘founding fathers’ di CFATF. Aruba semper a apoya y participa activamente den CFATF y actualmente ta fungi como representante di e ‘Dutch Speaking Countries’ den e ‘Steering Group’ di CFATF. Awor ta toca Aruba e honor di por contribui tambe como ‘Co-Chair’ pa yuda guia CFATF.
Durante e reunion ministerial, Minister Maduro a informa CFATF cu pa e posicion di ‘Co-Chair’ Aruba lo worde representa pa sr. Angelo Brete kende ta director di Aruba su Financial Intelligence Unit (FIU), conoci prome como MOT Aruba. Sr. Brete tin amplio conocemento y a forma parti di e ekipo di profesionalnan di nos Pais cu recientemente a logra un evaluacion di CFATF exitoso pa cual Aruba a keda na di dos luga den Caribe. Un logro importante pa Aruba cu ta manda un señal fuerte y positivo pa inversionista cu nos sistema financiero ta integro.
Minister Maduro ta gradici CFATF pa e confianza y ta gradici sr. Brete pa asumi e responsabilidad pa representa nos Pais den posicion di liderazgo den CFATF. E mandatario ta gradici tambe sr. Marcel ‘t Mannetje di Departamento di Legislacion di Aruba cu ta yuda coordina y representa Aruba den e reunionnan di e ‘Steering Group’ di CFATF.


text:
ORANJESTAD: En conexion cu dia Nacional contra Traficacion di Hende, Minister Endy Croes hunto cu Prome Minister Evelyn Wever – Croes a presencia lansamento di e pakete educacional tocante Traficacion y Contrabanda di Hende, “Lespakket Mensensmokkel Mensenhandel”. E ta un pakete special pa studiantenan di scol secundario entre 12 pa 18 aña cu ta duna informacion tocante traficacion y contrabanda di hende. Ta importante pa hobennan ta alerta pa señalnan di posibel traficacion y/of contrabanda di hende sea pa nan mes of esnan cerca di nan tanto na Aruba como den exterior. E “lespakket” ta un prome paso den crea mas conscientisacion cerca nos hoben studiantenan. Haciendo uzo di e informacion inclui den e pakete, lo stimula debatenan sano riba e topico aki y asina crea e conocemento necesario pa atende cu e problematica, den un ambiente educativo. E pakete educacional cu a wordo presenta no solamente dirigi pa studiantenan di e educacion secundario, pero tambe dirigi pa e docentenan y trahador/coordinador social. E campaña ta pa conscientisa e pueblo di Aruba tocante e problematica aki, cu ta tuma luga na Aruba tambe.
Durante lansamento sra. Jeannette Richardson y Minister President a hiba un discurso. Minster Endy Croes a hiba palabra den nomber di colega Minister Rocco Tjon, kende tabata den exterior pa trabou.
E mandatario a indica di ta contento principalmente Coördinatie Centrum Mensenhandel Mensensmokkel Aruba (CMMA) y Ketenmanager Venezuela (KMVEN) a traha e pakete educacional como parti di e programa di conscientisacion ‘Habri bo wowo’. Si scolnan den educacion secundario por duna e pakete minimal un biaha den e añanan cu e studiantenan ta cerca nan, nos por tin confiansa cu tur studiantenan den edad di 12-18 aña tin e conocemento basico pa reconoce traficacion di hende, pa proteha nan mes contra traficacion di hende y con nan por haya ayudo pa nan mes of otronan. Minister Endy Croes ta gradici e scolnan cu ta forma parti di e proyecto piloto y lo bai uza e pakete educacional.
Concluyendo Minister Endy Croes a termina cu palabranan di gradicimento y felicitacion na un y tur cu a haci esaki e proyecto piloto posibel, principalmente CMMA y KMVEN.


text:
Tempo: Awe anochi: parcialmente nubla cu un posibel awacero pasahero den marduga y mayan: parcialmente nubla cu un awacero breve
temperatura maximo 31 grado celsius
temperatura minimo 26 grado celsius
bahada di solo : 6:50 pm
subida di solo : 6:45 am.
Biento: For di direccionen entre noordoost i oost i modera; forsa 3 te 4 (12 te 30 km/ora, 7 te 16 nudo). Den dia basta fuerte den rafaga; forsa 5 (31 te 39 km/or, 17 te 21 nudo)
situacion general di tempo pa proximo 24 ora: Un disturbio den e partinan mas abou y mediano di atmosfera den parti noordoost di caribe lo trece humedad den area y tambe ta zorg pa un biento zwak te modera. temporalmente mas nubia lo bay pasa riba region local cu localmente
algun awacero breve, esaki principalmente den oranan di marduga y mainta trempan.
condicionan maritimo/ estado di lama: Un estado di lama modera ta wordu spera pa proximo 24 ora. Olanan ta for di direccion noordoost cu haltura di 3 te localmente 5 pia na partinan oost te noordwest;
aviso/ alerta: ningun
fenomenonan special: ningun
potencial di awacero pa proximo 24 ora: 1 te 3 mm;
localmente esaki por varia.
registracion di temperatura (grado celsius) y awacero (mm)
den ultimo 24 ora:
airport : max 31 / min 25 / 0.0 mm
westpunt: max 30 / min 25 / 0.2 mm
sta rosa: max 31 / min 25 / 0.5 mm
pronostico di tempo pa proximo tres (3) dianan: Variablemente nubla cu un awacero pasahero.
biento lo ta for di direccion noordoost te oost; modera; basta fuerte den rafaga; temperatura ( grado celsius) max / min lo ta: 32 / 26


text:
BREAKING NEWS: Landado Mikel Schreuders ta den e gran final A den e 100m estilo liber cu e di tres mihor tempo registra awemainta.
Algun rato pasa den e compleho deportivo La Videna na Lima Peru, e hoben landado Mikel Schreuders a logra drenta den un otro final A pero e biaha aki spectacular unda e ta kibra su propio personal best marcando un tempo di 49.08(marca anterior tabata 49.17) y sali como e number 2 den su heat.
Na final Mikel ta keda na di 3 lugar den 30 landado pa e gran final di awenochi ora cu e lo landa pa medaya den e final A di 100m estilo liber den e Weganan Panamericano Lima 2019. Notable ta cu Mikel ta laga medayista di Oro den Weganan Olimpico, e mericano Nathan Adrian su tras.
Masha pabien Mikel y hopi exito awenochi na Lima Peru


text:
WILLEMSTAD- 14 ougùstùs 2015: E pareha Ostrowe ta bishitando Kòrsou riba un base regular pa e último 35 añanan i ta konsiderá Kòrsou nan di dos kas. Sr. Alan Ostrowe a tende di nos isla via un yu di Kòrsou durante su estudio di medisina na su pais natal na Estádos Unídos. Despues di e promé bishita e la keda enkantá i a sigui bin nos isla kompaña pa su famia.
Awor famia Ostrowe ta embahadornan di nos dushi isla, loke sigur nan gusta di Kòrsou ta nos hospitalidat. Sr. Ostrowe gusta buseo i ta fasiná ku nos mundu marino.
Durante un enkuentro ameno ku Minister Palm, sr. Ostrowe a keda gratamente sorprendí pa e rekonosementu ku a keda plania pa su sra. esposa, amigunan di Kòrsou i Ofisina di Turismo di Kòrsou. E pareha a konta di tur e desaroyonan positivo ku nan a mira durante e último 35 añanan i tin plania di sigui bin Kòrsou. Despues di e kombersashon agradabel ku e pareha Ostrowe, Minister Palm a hasi entrega di un plakat di rekonosementu i regalo na sr. i sra. Ostrowe.


text:
WILLEMSTAD- 21 di desèmber 2021 – Jetair Caribbean a selebrá inisio di otro ruta mas, kual ta e konekshon entre Kòrsou i Medellín. E selebrashon a tuma lugá na Aeropuerto Internashonal Hato kaminda dignatarionan huntu ku invitadonan spesial tabata presente. E buelo inougural aki ta marka inisio di e di sinku destinashon di e aerolínea. Di e manera aki e aerolínea ta sigui amplia su skema di buelo inkluyendo awor buelonan direkto pa i for di Colombia. Durante e resepshon a hiba palabra, Minister di Desaroyo Ekonómiko, Ruisandro Cijntje, Minister di Tráfiko, Transporte i Planifikashon Urbano, Charles Cooper, Managing Director di Jetair Caribbean Antonio Ribeiro, CEO di Jetair Caribbean Robert Maas i Director of Air Service Marketing & Development na Curaçao Airport Partners, Peggy Croes.
E ruta nobo di Jetair ta hasi posibel pa mas turista for di Colombia bin eksperensiá e produkto úniko ku Kòrsou ta brinda. Diferente tipo di akomodashon, playanan bunita, historia, arkitektura, deportenan akuátiko, variedat di atrakshonnan turístiko, nos kushina krioyo, platonan internashonal i mas ku tur kos nos hendenan amabel. Ademas, e konekshon nobo ku Jetair ta brinda tambe mas opshon di biahe pa nos pueblo lokal. E buelo di Jetair lo ta riba djamars i djabièrnè. E buelonan ta keda efektuá ku un Fokker 70 ku un kapasidat di 80 stul.
Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP) i Curacao Airport Holding (CAH) ta felisitá Jetair ku nan destinashon nobo i ta deseá nan tur kos bon.


text:
Cu un inmenso Dolor na nos Curason pero conforme cu boluntad di Dios nos mester anuncia fayecimento di nos Casa, Tata, Suegro, Welo, Ruman, Tio, Amigo, Mentor;
Ruben Luis Garcia
*30 October 1952 – †3 November 2022
Mihor conoci manera: “Obenchi, Scorpio, Tio”
Den nomber di su famia
Casa
Treesje Garcia Marchena
Yiunan
Genevieve Garcia
Gilienne & Darcy Franken
Nietonan
Antron Franken
Abrianny Franken
Famia Garcia
Vicely Garcia
Nibia (d.f.m.) & Edwin Dirksz, yiunan y famia
Edilia Garcia (d.f.m.)
Abelina Garcia, yiunan y famia
Antonio Garcia (d.f.m.), yiunan y Famia
Yolanda Hernandez y famia
Lando y Linda Garcia, yiunan y Famia
Rosita Garcia & Famia
Famia Marchena
Celia Alders & Famia
Ethel Marchena (d.f.m.)
Jenny Maduro, yiunan y Famia
Lena Marchena, yiunan y Famia
Oswaldo Marchena y Annelies Phelipa, yiunan y Famia
Belen y Dolfi Kock, yiunan y Famia
Eddy y Stella Marchena, yiuanan y Famia
Anthony y Lydia Marchena, yiunan y Famia
Willy & Gloria Marchena
Demas Famia, primo y primonan, Amigo y amiganan, Bisiña y Conocirnan, Iha, Colega, PowerRanger, PowerAngels, Oyente, Fanativo y demas conoci ta invita pa entiero;
Fecha: Diadomingo 6 di november 2022 na
Lugar: Royal Funeral Home.
Ora: 10or – 2or
Despues di esaki lo haci un response sigui pa Cremacion den seno familiar.
Nos no lo ricibi bishita di condolencia na cas, danki pa e comprension.


text:
Archivo Nashonal ta hunga un ròl importante den e suministro di informashon públiko di nos pais. E ta e punto final den e siklo di bida di archivonan di gobièrnu. Pa por sirbi hinter e aparato di servisionan gubernamental i fasilitá e fluho di archivo di tur e servisionan di gobièrnu pa Archivo Nashonal, Archivo Nashonal a krea tres área di trabou primario den e organisashon. Ta trata di e áreanan di Input, Prosesamentu (Processing) i Resultado final (Output) di suministro di informashon públiko.
- E Input ta kai bou di enkargo e departamento di Inspekshon i Atkisishon. E departamento aki ta pèrkurá pa for di un prinsipio archivonan nobo por keda traspasá pa Archivo Nashonal den un bon estado i forma ordená.
- E parti di Prosesamentu ta bou di enkargo di e departamento di Maneho di archivo i Servisio. E departamento aki ta dediká na e prosesamentu, ku ta nesesario pa pone archivonan na disposishon di públiko (e.o. restourashon, inventarisashon, digitalisashon, konvershon)
- E resultado final ta na enkargo di e departamento Maneho di Archivo & Servisio i tambe e departamento di Formashon. E departamentonan aki ta pèrkurá pa pone archivonan na disposishon di públiko den nos salanan di estudio di forma gratuito. Den otro palabra: realmente nan ta bira públiko. E departamentonan aki ta atendé kontaktonan direkto ku kliente pero tambe petishonnan pa informashon, ku ta drenta via telefòn, por eskrito i via e-mail. E departamento di Formashon ta sòru p’e promoshon aktivo di e historia antiano, pa medio di por ehèmpel eksposishon, charla, kurso i foronan.
E tres tareanan primario ariba menshoná ta ser asesorá pa un departamento di asuntunan Personal i General, un sekretaria i un konsehero di maneho. Nan ta ehekutá e tareanan sekundario òf tambe yama tareanan di sosten. Archivo Nashonal ta traha segun plannan di maneho plurianual i plannan anual. Tur aña ta responsabilisá e tareanan pe medio di un relato anal. Pa loke ta e supervishon di maneho di informashon di gobièrnu, ta traha anualmente un rapòrt di inspekshon.
1. Input: Inspekshon & Atkisishon
E prosesonan primario di Archivo Nashonal ta kuminsá ku atkisishon di archivonan (digital òf riba papel) ku ta wardá na e diferente servisionan di gobièrnu sentral. Dado kaso e archivonan aki tin 20 aña di eksistensia, pa lei mester traspasá nan pa Archivo Nashonal. Ta traspasá solamente e archivonan no apto pa destrukshon (mas o ménos 10%). Tur sobrá ta ser destruí. E selekshon nesesario pa determiná esei ta parti di e maneho di archivo rutinario di e servisionan di gobièrnu sentral. E Archivero General di pais mester supervisá e maneho di archivo aki. Durante e inspekshonnan ta pone atenshon spesialmente na e maneho di selekshon di e servisionan. E inspekshonnan aki ta stimulá e aksesibilidat general i uniformidat den e maneho di informashon di gobièrnu. Finalmente inspekshon ta un instrumento pa mehorá e kalidat i aksesibilidat di atministrashon di gobièrnu. A kuminsá ku inspekshonnan for di 1996 i ta usa e datonan aki entre otro pa fiha e prioridatnan di maneho. Asina a krea un plan di aserkamentu pa selekshon di archivonan di gobièrnu, i por a fiha e nesesidat di espasio pa konstrukshon di e depósito nobo, a base di e datonan di inspekshon.
E departamento di inspekshon ta duna konseho solisitá i no solisitá i ta yuda husga e listanan di destrukshon, komo parti di e konsulta triangular legalmente obligatorio. E trabounan aki ta fasilitá e stipulashonnan di ‘Landsverordening openbaarheid van bestuur’ (kontestá un petishon pa informashon denter di 3 siman).
Archivo Nashonal ta atkirí banda di archivonan di gobièrnu, ku segun lei mester ser traspasá, tambe archivonan priva. E atkisishon di e último nan aki, mester sosodé di forma pro aktivo. Pa por hasi esei a fiha un profil di atkisishon. Ta atkirí archivonan priva ku ta suplementario pa archivonan di gobièrnu, te kaminda ta posibel. P’e motibu aki a añadí archivonan, manera archivonan eklesiástiko, archivonan di personanan spesífiko i algun archivo empresarial (Maduro & Curiel’s Bank, Spritzer & Fuhrmann, kolekshon di potrèt Fischer) n’e kolekshon históriko.
Algun di e atkisishonnan importante di e último añanan:
- Archivo di Kabinet van de Gouverneur van de Nederlandse Antillen (1951-2010)
- Archivo di Rapòrt di Departement van Ontwikkelingssamenwerking (1911) 1962-2010
- Archivo di Projectorganisatie Ontmanteling Nederlandse Antillen (2007-2010)
- Archivo di Bureau Constitutionele Zaken (1994-2010)
- Archivo di Bureau Overheidsinnovaties (BOI) (1994-2010)
2. Prosesamentu: Maneho di Archivo
Archivonan ku ser warda den e depósito Archivo Nashonal, ta pasa dor di un kantidat di proseso importante, pa kua e departamento di Maneho di Archivo ta responsabel. E departamento aki tin komo tarea pa transformá i mantené e archivonan den un estado bon, ordená i aksesibel. Pa por logra esaki por distinguí un kantidat di proseso:
- (Sekshon &) Inventarisashon;
- Restourashon & Benderei;
- Fotografia / Reprodukshon;
- Atlas topográfiko históriko & Material Oudio visual;
- Maneho di depósito.
(Selekshon &) Inventarisashon
En prinsipio por traspasá únikamente archivonan selektá bou di maneho di Archivo nashonal. Hasi selekshon di dokumento ta e tarea di maneho primordial di tur instansia ku ta warda dokumento (krea un archivo). I na Archivo Nashonal por hasi e dokumentonan traspasá, aksesibel (pa públiko).
Un ehèmpel di esaki ta e aktanan di Registro Sivil: Mediante un proyekto di diferente aña, Archivo Nashonal, ku yudansa di boluntarionan, a indeksá i hasi e aktanan aki aksesibel via internèt. Aktualmente por konsultá 112.032 akta di nasementu, 24.339 akta di kasamentu en 129.499 akta di fayesimentu via www.wiewaswie.nl
Archivo Nashonal a prosesá tur inventario den e programa Access to Memory (AtoM). Esaki ta un programa webbased, ku den futuro lo brinda e oportunidat konsultá e inventarionan via internèt. A deskargá e promé inventarionan riba internèt na aña 2015.. Na promé lugá a atendé e archivo kolonial i algun archivo di gobièrnu importante, inkluyendo e archivo di Gabinete di Gobernador di Antia Hulandes. AtoM ta un programa Open Source ku a ser desaroyá pa e empresa Kanades Artefactual, bou di ouspisio di International Council on Archives. Dosentenan di tantu Artefactual komo Hogeschool van Amsterdam a bin duna kolaboradónan di Archivo Nashonal kurso na Kòrsou. E proyekto ta ser ehekutá ku yudansa di boluntario.
Restourashon i Benderei
E sekshon aki ta responsabel pa warda e herensia den un bon estado òf restourá esaki. E aspekto mas importante di e trabou ta trata konservashon preventivo. Mester tene e dokumentonan den kondishon optimal i konstante. E departamento aki ta vigilá e kòntròl di temperatura, humedat di airu, sensibilidat pa ku rayo UV i e kondishon material di e dokumentonan. Un otro parti importante ta e konsientisashon di kon trata ku dokumentonan p’asina minimalisá e daño di uso òf konsulta regular. Kada grado di antigwedat ta rekerí su propio téknika spesífiko di konservashon i restourashon. Di e dokumentonan di papel òf pèrkamènt di mas antiguo te ku e dokumentonan digital di mas moderno: tur ta rekerí un kantidat di téknika pa por konservá nan p’e futuro generashonnan. Aki bou ta kai tambe konvershon i migrashon di dokumentonan (digital).
Fotografia / Reprodukshon
E sekshon aki trata e petishonnan pa reprodukshon fotográfiko òf digital. Banda di esei e ta registrá e kambionan karakterístiko di e sosiedat antiano di manera fotográfiko i ta duna asistensia na momentu eksposishon, publikashon i presentashonnan. Digitalisá òf traspasá korant riba microfilm tambe ta un tarea di e sekshon aki.
Atlas topográfiko históriko & Material Oudio visual
E sekshon aki su meta ta pa kompilá, konservá, ordená, hasi material visual relevante pa Kòrsou disponibel i manehá esaki di manera profeshonal. E kolekshon ekstenso di portrèt i negatif, mapa, pintura, skèts, karta, grabashonnan di oudio i visual ta keda krese pa medio di atkisishon, donashon, reprodukshon, produkshon i kompra. Ta warda e materialnan aki den un depósito apartá (èkstra friu).
Maneho di depósito
E sekshon aki ta responsabel pa e logístika entre e salanan di estudio i e depósito di archivo. E ta un elemento klave pa garantisá un servisio efisiente na klientenan. E kolaboradónan di Archivo Nashonal ta tradusí e preguntanan di e klientenan den number di inventarisashon, i finalmente ta hiba e dokumento konserní p’e klientenan. E sekshon aki ta sòru pa un bon logístika den e depósito i pa pone archivonan resien atkirí primeramente den karentena.
3. Resultado final: Servisio & Formashon
E konsenshi nashonal tin un balor agregá esaki ta aksesibel i por ser konsultá. Despues di pasa dor di tur e prosesonan ku e departamentonan di Inspekshon & Atkisishon i Maneho di Archivo ta ofresé, ta sigui e resultado final: e suministro di informashon históriko na públiko. Archivo Nashonal ta garantisá públiko akseso gratuito pa ku dokumentonan original. En prinsipio dokumentonan di archivo wardá na Archivo Nashonal, ta kompletamente públiko, públiko por konsultá nan libremente.
Netamente p’e motibu aki Archivo Nashonal ta ofresé diferente sala di estudio: unu pa investigashon históriko general, unu pa investigashon genealógiko (investigashon di palu di famia), un sala pa konsulta di material oudio visual i un espasio apart pa konsultá ‘microfilm’.
E departamento di Servisio no ta sòru solamente pa atendé klientenan pero tambe pa buska klientenan nobo. Esaki ta sosodé pa medio di promoshon aktivo, charla, publikashon, kurso, dianan habri, tayer, eksposishon i rekoridonan.